
Se împlinesc șapte decenii de la restaurarea Mitropoliei Banatului și de la întronizarea primului mitropolit al 
acesteia, evenimente de o excepţională importanţă pentru Ortodoxia românească din partea de sud-vest a ţării. 
Ceea ce s-a înfăptuit acum șaptezeci de ani concretizează străduinţele de veacuri ale românilor bănăţeni de a-și 
avea „obișnuitul mitropolit”, încheind o lungă perioadă de frământări, revendicări şi atitudini protestatare faţă de 
nesocotirea unor legitime aspirații. 

Din lungul șir al ierarhilor care au păstorit în această zonă parte sunt români și parte sârbi (despărţirea biseri- 
cească s-a produs abia în anul 1865), dar dintre toţi se distinge prin aureola sfinţeniei mitropolitul losif cel Nou, 
numit „de la Partoș” care a păstorit la mijlocul secolului al XVII -lea și a cărui faimă a depășit cu mult graniţele 
mitropoliei sale. Anul trecut pe data de 7 octombrie s-au împlinit 60 de ani de la canonizarea solemnă a Sfântului 
losif cel Nou de la Partoș, cinstirea sa fiind de acum generalizată în întreaga Patriarhie Română. 

Istoric vorbind, în pofida interdicţiei de a avea oarecând ierarhie proprie, ortodocșii români de pe meleagurile 
Banatului și-au păstrat tradiţiile și credinţa străbună, nerenunţând nici un moment la visul restituirii vechii lor 
mitropolii, doleanţă pe care o vor exprima foarte hotărât și clar pe Câmpul Libertăţii din Lugoj la 15-27 iunie 1848 
în contextul Revoluţiei de atunci. Referindu-se la acel moment emoţionant, unul dintre cercetătorii trecutului 
bisericesc al Mitropoliei noastre menţiona că „la Lugoj 30. 000 de români, înflăcăraţi de curajul marelui luptător 
Eftimie Murgu, au hotărât să redea românilor neatârnarea naţională și bisericească, dreptul de a se guverna și con- 
duce singuri și de a întrebuința limba românească în stat, armată, Biserică și școală. Se cerea alegerea prin sinod a 
„obișnuitului mitropolit românesc din Timișoara”, românii dorind înainte de toate neatârnarea bisericească pe care 
o socoteau mai de preţ decât neatârnarea politică, știindu-se că un popor nu poate fi cu adevărat liber până când 
sufletul lui este robit și ţinut în întuneric” (prot. dr. Gheorghe Cotoșman, Eftimie Murgu şi Banatul la 15-27 / iunie 
1648, în revista „Foaia Diecezană”, anul LXII, nr. 28-29, Caransebeș, 13 iulie 1947, p. 2). Cu toate acestea înfrângerea 
Revoluţiei de la 1848 a însemnat o nouă amânare a împlinirii dezideratelor pașoptiste care se vor manifesta cu o 
şi mai mare insistenţă în deceniile și secolul următor. 

După desăvârşirea statului naţional unitar român la 1 Decembrie 1918, Biserica ortodoxă din noile provincii 
alipite ţării mamă a avut prilejul să-și împlinească dezideratele de care a fost privată, printre acestea numărându-se 
şi aceea de înfiinţare a unei episcopii la Timișoara. Totuși de-abia în anul 1939, în urma numeroaselor dezbateri se 
publică „decretul regal de înfiinţare a Episcopiei Timişoarei”, prin care se va da curs cererii credincioșilor ortodocși 
români din Banat, iar orașului Timișoara i se va recunoaște importanţa cuvenită ca sediu eparhial. Astfel, Congresul 
Naţional Bisericesc va alege la data de 12 iunie 1940 ca prim episcop al Timișoarei pe fostul ierarh al Caransebe- 
șului, dr. Vasile Lazarescu, fiu al eparhiei, care împreună cu membrii Adunării Eparhiale va lua mai multe măsuri 
în vederea organizării noii eparhii. 

Eforturile credincioșilor bănăţeni de împlinire a vechiului deziderat se vor apropia de sfârșit, căci de acum și 
măreaţa catedrală din Timişoara sfinţită de către Regele Mihai | și Patriarhul Nicodim la 6 octombrie 1946, cerea o 
reprezentare și mai amplă a ierarhiei bisericești din acest oraș. Un an mai târziu, la 24 aprilie 1947 Sfântul Sinod al 
Bisericii Ortodoxe Române hotăra ridicarea scaunului episcopal din Timișoara la rangul de arhiepiscopie, urmată 
la scurt timp de înfiinţarea Mitropoliei Banatului. În gramata emisă cu acest prilej de patriarhul Nicodim Munteanu 
la data de 24 iunie 1947 se menţiona că „apreciind stăruința în dreapta credinţă și atașamentul faţă de Biserica 
străbună ale fiilor săi duhovnicești de pe frumoasele plaiuri bănăţene, Sfântul Sinod a găsit de bine să ia în consi- 
derare cererile repetate ale acestor credincioși bănăţeni pentru înălţarea în rang a episcopiei lor din Timişoara la 
cel de arhiepiscopie și mitropolie, având certitudinea că această înălţare va fi un îndemn în plus pentru credincioșii 
bănăţeni spre și o mai mare întărire în dreapta credinţă în Atotputernicul Dumnezeu” (|. D. Suciu și Radu Constan- 
tinescu, Documente privitoare la istoria Mitropoliei Banatului, vol. II, Editura Mitropoliei Banatului, Timişoara, 1980, 
p.1028). Primul mitropolit al Banatului dr. Vasile Lazarescu va fi instalat la praznicul Sfântului Mare Mucenic Dimitrie 
din acel an (26 octombrie 1947). 

Când a luat fiinţă, Mitropolia Banatului avea ca sufragane Arhiepiscopia Timişoarei și Episcopia Caransebeşului. 
Nu după mult timp însă „reorganizarea”vieţii bisericești din întreaga Patriarhie va duce la desfiinţarea istoricei Epi- 
scopii a Caransebeşului (cu retragerea la pensie a regretatului episcop Veniamin Nistor). În aceste condiţii, pentru 
că însăși soarta Mitropoliei era periclitată, neputând funcţiona cu o singură eparhie, s-a hotărât desprinderea 
Episcopiei Aradului și Hunedoarei de Mitropolia Ardealului și trecerea ei la Mitropolia Banatului. Astfel a ajuns 
Mitropolia Banatului să funcţioneze până în anul 1994 cu două eparhii: Arhiepiscopia Timișoarei și Caransebeşului 
şi Episcopia Aradului, lenopolei și Hălmagiului. 

După retragerea la pensie a mitropolitului dr. Vasile Lazarescu, în anul 1961, s-au organizat alegeri pentru ocu- 
parea scaunului vacant de mitropolit. Episcopul de atunci al Aradului a întrunit majoritatea voturilor și a fost ales 
mitropolit al Banatului, înscăunarea având loc în Duminica din 4 martie 1962 în catedrala mitropolitană din Timișoara. 

Revoluţia din Decembrie 1989 a redat posibilitatea Bisericii de a se organiza liber potrivit necesităţilor proprii. 
Adunarea Eparhială a Arhiepiscopiei Timișoarei și Caransebeșului a decis în decembrie 1993 reînfiinţarea Episcopiei 
Caransebeşului, care şi-a dobândit ierarhul un an mai târziu. În anul 1998 Sfântul Sinod a decis înfiinţarea Episco- 
piei Gyulei (Ungaria), iar în anul 2001 s-a înfiinţat Episcopia Vârșeţului (Serbia) ambele pentru românii ortodocși 
din aceste ţări. Având în vedere apropierea celor două episcopii din afara graniţelor ţării de centrul mitropolitan 
de la Timișoara, Sfântul Sinod a hotărât includerea lor în cuprinsul Mitropoliei Banatului. Acum ele depind direct 
de Patriarhia Română. 

Astăzi, Mitropolia Banatului este păstorită de Înaltpreasfinţitul Părinte Mitropolit loan Selejan şi are în compo- 
nenţă trei eparhii: Arhiepiscopia Timișoarei, Arhiepiscopia Aradului și Episcopia Caransebeşului. 

Încheiem aici evocarea evenimentelor memorabile ale Bisericii lui Hristos din părţile Banatului, convinşi că am 
readus în memoria tuturor fapte care merită știute și care fac cinste înaintaşilor noștri. Noi cei de azi să le urmăm 
pilda și credinţa și să ducem mai departe zestrea spirituală moștenită, făcând din Mitropolia Banatului una dintre 
mitropoliile de frunte ale Patriarhiei Române. Așa cum pe bună dreptate consemnau martorii evenimentului de 
acum șaptezeci de ani „, restaurarea Mitropoliei Banatului încheie o epocă lungă de meticuloase cercetări istorice 
şi raţionale, argumentări pentru temeinicia aspirațiilor noastre, deschizând noi orizonturi spiritualităţii bănăţene. 
Am fost martorii concretizării visului pe care l-au purtat în șoapta dorurilor neîmplinite, veacurile de sbucium ale 
poporului și Bisericii noastre bănăţene” (prot. dr. Marcu Bănescu, Mitropolia Banatului, în revista „Foaia Diecezană”, 
anul LXII, nr. 42-43 din 9 noiembrie 1947, p. 1). 


2 Învierea 


ÎNCEPUTURI" 
CE ÎŞI AMINTEA DESPRE REÎNFIINȚAREA EPISCOPIEI 
ȘI MITROPOLIEI DIN TIMIȘOARA, PRIMUL CONSILIER 
BISERICESC DE LA CENTRUL EPARHIAL 


Protopop IOAN GEȚIA 


Pregătirile pentru organizarea Sf. Episcopii ortodoxe române a Timişorii, chemată la nouă viaţă prin Decretul 
Lege nr. 3998 din 7 noiembrie 1939, s-au început în birourile Oficiului protopresbiteral ortodox român al Timişorii. 

Prea Sfinţia Sa Dr. Andrei Magier, Episcopul Aradului, în calitate de Episcop locţiitor al reînfiinţatei Episcopii a 
Timișorii, a convocat aici, la data de 7 decembrie 1939, pe toţi protopopii eparhiei. Au fost prezenţi protopopii: 
loan Triţu al Balinţului, losif Goanţă al Belinţului, Moise Bordoș administrator protopresbiteral al Birchișului, loan 
Geţia al Buziașului, Augustin Ghilezan al Ciacovei, Dr. Ștefan Cioroianu al Comloșului, loan Marşieu al Lipovei, Dr. 
Patrichie Ţiucra al Timișorii şi Alexandru Bocșianu din Vinga. După comunicarea documentelor de reînfiinţare, Prea 
Sfinţia Sa, aduce la cunoștință că, potrivit art. 3 din Decretul-Lege, a designat trei consilieri provizorii în persoanele 
PP. CC. Dr. Patrichie Ţiucra, pentru secţia administrativ-bisericească, loan Imbroane pentru secţia culturală și Virgil 
Popovici pentru secţia economică. În această şedinţă s-au făcut cunoscute şi dispoziţiile pentru alegerea membrilor 
Adunării Eparhiale. După desărcinarea P. C. Sale Prot. Dr. Patrichie Ţiucra din demnitatea de referent, întâmplată la 
12 martie 1940, se numește în loc P. C. Sa prot. Alexandru Bocșianu. 

În acest loc al oficiului protopresbiterial al Timișorii, s-au zămislit cele dintâi gînduri și îngrijorări de începuturi, 
fără de nicio tradiţie locală. Aici s-au luat măsurile iniţiale și de aici au pornit cele dintâi hârtii purtând pecetea 
vieţii noi. La 18 martie 1940, după îndeplinirea formelor legale, se face numirea întâilor funcţionari eparhiali, în 
persoanele: Dr. Emil Grădinariu - secretar, Pr. Ştefan Teretean - contabil, Pr. Gheorghe Coman - casier, Pr. Nicolae 
Mieţ - exactor, Diacon loan Decan - registrator-arhivar, Pr. llie Secoșan și Pr. Petru Secan - impiegaţi. Activitatea 
Consiliului eparhial, în forma aceasta se inaugurează la 1 aprilie 1940, în sala festivă de la casa parohială din Timi- 
șoara |V - losefin, pusă la dispoziţie în mod gratuit, în prezenţa Prea Sfinţiei Sale Dr. Nicolae Popoviciu, Episcopul 
Oradiei, acum al doilea Episcop locţiitor al Timișoarei, designat în urma demisiei Prea Sfinţiei Sale Andrei, cu data 
de 23 martie 1940. 

Prin nişte grilaje delicate de un metru înălţime, sala mare destinată manifestărilor de cultură religioasă, a fost 
împărţită în mai multe gherete, având pe perete etichete cu însemnarea serviciilor pe care le adăposteau. O măsuţă 
simplă, umilă, cu două scaune, pe masă o călimară și peniţa. Așa era mobilierul de început. Pupitrul mesei servea 
pentru păstrarea actelor și a altor eventuale rechizite de birou de rezervă, achiziţionate, cu timpul, din mijloace 
proprii sau de la alte oficii mai înzestrate. Casieria și contabilitatea, precum și biroul unde lucra expediţia, erau 
plasate în cămăruţe separate. Intrarea în sala mare era impresionantă. Aranjamentul o făcea mai adâncă și mai 
înaltă. Luminarea intensivă o deposeda de cele materiale și o făcea deosebit de solemnă. Din loc în loc, la distanţă 
proporţională, figuri de persoane, din care ochiul reţinea numai capetele plecate asupra măsuţei. Atmosferă de 
gânduri, chiar și zbuciumări, născute pe urma unor hârtii care își cereau rezoluţia cuvenită, dar pentru care nu erau 
anteacte la îndemână și nici căpetenia întremătoare totdeauna prezentă. Prima trăsătură de pană, în cazurile mai 
grele, se asemăna cu puterea care a reuşit să urnească piatra de moară din Ide. 

Începutul acesta, aşa cum a fost el de modest, trebuia să găsească o cale prin care roadele muncii centrale 
şi dispoziţiile generale să ajungă la toate oficiile parohiale. În acest scop, în mod provizoriu s-a tipărit Buletinul 
oficial al Episcopiei, schimbat mai apoi în organ oficial „Biserica Bănăţeană”, cu apariţie săptămânală. Când luăm 
astăzi în mână „Mitropolia Banatului”, organul oficial al Arhiepiscopiei Timişorii şi Caransebeşului și al Episcopiei 
Aradului, împodobit cu stema care reprezintă „[ara Banatului”, cu puterea și bogăţia ei de credinţă, semănată aici 
din primele secole ale erei noastre și perpetuată prin atâtea intemperii, până în zilele noastre, ne ridicăm ochii la 
ceruri și mulţumim Tatălui ceresc, de unde ne-a venit ajutorul bogat, prin care s-a realizat, într-un deceniu, opera 
mare despre care citim în fiecare număr din acest organ și lângă care stă de veghe, neadormit și îndrumător, spiritul 
luminat al Înalt Prea Sfinţiei Sale Arhiepiscopul şi Mitropolitul nostru Vasile. 


* Extras din revista „Mitropolia Banatului”, 1957 

Grijă mare și grea, pentru început, a fost pregătirea lucrărilor pentru Adunarea Eparhială, convocată pe 5 mai 
1940. Stam în faţa atâtor probleme, fără trecut în arhiva care nici ea nu era încă. La data fixată, în sala festivă a 
fostei Prefecturi a judeţului Timiș-Torontal, Prea Sfinţia Sa Dr. Nicolae Popoviciu, ca Episcop locţiitor al Timișorii, în 
mod solemn și în mijlocul unei însufleţiri înălţătoare, deschide prima ședință de Adunare Eparhială a reînfiinţatei 
Episcopii a Timișorii. Lucrările Adunării s-au desfășurat programatic, după dispoziţiile statutare și regulamentare. 
Comisiile au lucrat cu cea mai curată conștiinciozitate, deliberând liber asupra cauzelor prezentate, dar mai ales 
asupra verificării mandatelor. S-a cercetat, s-a studiat, s-a justificat fiecare act, jertfind noaptea întreagă, pentru 
ca în dimineaţa următoare să se poată prezenta Adunării, icoana fidelă a voinţei curate manifestată de corpul 
electoral bisericesc. Partea cea mai mare a hotărârilor s-a luat cu unanimitate. Au fost și unele clipe de emoţii, cu 
încercări străine de voinţa unanimă a dreptcredincioșilor din Eparhia Timișorii, dar ele au trecut, fară să lase vreo 
dâră de pasiune în urma lor. În această Adunare s-au ales şi consilierii referenţi și anume: Prot. loan Geţia la secţia 
administrativ bisericească, Prot. Dr. Ştefan Cioroianu la secţia culturală și Prot. losif Goanţă la secţia economică. 

La cauzele curente, care creșteau la număr, după Adunarea Eparhială, s-au alăturat și cele ieșite din Adunare. 
Dintre toate, cea mai gingașă și mai îngrijorătoare era cauza reședinței episcopești şi edificiul pentru birourile 
Consiliului eparhial. Legătura organică dintre acestea două a condiţionat apropierea lor, chiar dacă nu s-au putut 
adăposti într-un singur edificiu. P. S. Sa Dr. Nicolae Popoviciu, Episcopul locţiitor, ca în toate cauzele, în aceasta în 
mod special, nu a cruțat nicio osteneală, nicio cale, nu a întrelăsat nicio clipă favorabilă realizării. Când s-a cerut, a 
stat zile în şir la Timişoara, să caute, să vadă, să se intereseze, să se consulte cu toţi binevoitorii cauzei. lar când, după 
multe cercetări și după temeinice chibzuieli, s-a găsit și locul edificiilor căutate, a plecat să solicite ajutoare pentru 
cumpărare şi înzestrare, căci mijloacele care stăteau la dispoziţie nu erau suficiente. Toate acestea au fost gânduri 
și frământări care au preocupat întreg Consiliul eparhial. Cumpărările edificiilor de astăzi s-au perfectat astfel: 
pentru cel al Consiliului eparhial, la 25 iunie 1940, iar pentru cel pe seama reședinței episcopești, la 17 iulie 1940. 

(...) Evenimentele internaţionale din vara anului 1940 și următorii, a dislocat de la căminele lor un număr de 
slujitori ai sfintelor altare. O parte din aceștia au fost repartizaţi pentru încadrare în Eparhia ortodoxă română a 
Timișoarei. Toţi solicitanţii au fost plasați în parohii. Alegerea de episcop al reînfiinţatei Episcopii a Timișoarei, 
efectuată în Colegiul electoral, întrunit la 12 iunie 1940, a fost un puternic îndemn de lucru a cauzelor, dintre care 
unele trebuiau soluționate până la întronizare. Una dintre aceste cauze era aranjarea unei capele episcopești la 
reşedinţă. Din încăperile existente în edificiu, nu se putea folosi niciuna. În partea estică a edificiului însă, la etaj, 
era o terasă deschisă. Această terasă a fost zidită şi aranjată după indicaţiile date de către Înalt Prea Sfinţitul Vasile. 
Pictura capelei a fost executată de pictorul A. Demian. 

La 1 septembrie 1940, Consiliul eparhial s-a mutat în edificiul propriu, transformat, mobilat și înzestrat cu cele 
mai necesare lucruri. Mica ceremonie de sfințire a ambelor edificii a fost un moment de reculegere şi de mulţumire 
sufletească. Toate s-au schimbat spre bine și lucrurile oficiale au început să meargă mai bine. Așa ni se părea nouă. 
După multe frământări şi neajunsuri, ne-am văzut la noi acasă. Fiecare dintre noi şi-a dat seama de importanţa 
evenimentului și muncea cu râvnă, fără a ţinte seama de orele fixate pentru birou. Aceasta și pentru faptul că în 
orele de birou s-au înmulţit vizitele credincioșilor şi ale organelor parohiale, cu cauzele lor felurite. În timpul acesta 
nu se putea lucra. În liniştea de după orele de birou, ne puteam concentra mai cu deadinsul asupra hârtiilor. 

Un gând bun a fost realizat prin editarea unui „Calendar eparhial”, pregătit cu multă migală, cu căldură și cu 
dragoste, având început de apariţie pentru anul 1941. C. Diacon loan Decan și-a luat sarcina să desăvârșească 
lucrarea. „Crainic care duce și poartă prin casele de creștini lumina învăţăturii și a poveţei creștine, sfatul bun 
pentru bunăvoirea dintre fraţii de același sânge și aceeași lege, îndrumarea întru purtarea mai cu folos a gospo- 
dăririi, desluşiri pentru treburile sătenilor cu stăpânirea și organele ei, vești din lume și din ţară şi ici colo, câte o 
poveste sau o glumă, pentru descreţirea frunţilor” Înalt Prea Sfinţia Sa Arhiepiscopul şi Mitropolitul nostru Vasile, 
cu aceste gînduri a pus la îndemâna tuturor fiilor săi sufletești, cel dintâi Calendar tipărit în Eparhia Timişorii, sub 
arhipăstorirea sa, pentru anul 1942. 

(...) Întronizarea Înalt Prea Sfinţiei Sale Vasile, realizată la sărbătoarea Bunei Vestiri din 25 martie 1941, a fost 
o adevărată vestitoare de mult bine pentru tronul arhipăstoresc din vechea și mult încercata cetate a Timişoarei. 
Atunci s-a şters colbul uitării de pe ea și a început să se înalțe spre strălucirea de altă dată. 

Reculeși din momentele pe care le-am trăit, dându- ne bine seama de evenimentul de care ne-am învrednicii, 
noi fericiţii, ne-am reluat firul lucrărilor de toate zilele, acum sub supravegherea ochiului ager al Arhiereului nostru 
și după îndrumările pe care le primeam în fiecare clipă. De acum, ușa reședinței episcopești nu mai era zăvorâtă. 
Larg deschisă, intram până aproape de inima caldă și plină de bunăvoință, pentru toate lucrurile pe care le pre- 
zentam și pentru îndeplinirea cărora, primeam părintești sfaturi și lămuriri. 

Grija ierarhului trebuia să-și găsească loc de veghe în fiecare biserică din eparhie. Arhipăstorul inaugurează 
rodnicele vizitaţiuni canonice, cu pompoase târnosiri de biserici, zidite din nou sau înnoite din jertfele poporenilor. 

Atenţiune deosebită se dă sfintelor mănăstiri cu tradiţii străvechi din Banat. Se cercetează, se organizează viaţa 
monahală și se intensifică zelul pentru pelerinaje. Chemările călduroase străbat până în cele mai îndepărtate 
unghiuri ale eparhiei, trec și peste hotarele ei, copleșesc toată suflarea, zămislind dor de cucernică reculegere. 
Cete-cete, mii de evlavioși credincioși de toate vârstele, de toate stările sociale, se ridică și pornesc de la vetrele 
lor spre locurile de închinare, unde au zidit popasuri de odihnă sufletească și moșii și strămoșii din veacuri mult 
îndepărtate. Drumurile lungi se măsoară cu pași legănaţi și glasuri sfioase ce umplu văzduhul de cântări duhovni- 
ceşti. În zile de pioasă mângâiere sufletească, Înalt Prea Sfinţia Sa celebrează Sfintele Liturghii, binevesteşte cuvânt 
de învăţătură și împărtășește arhiereşti binecuvântări celor prezenţi și prin ei, la toţi cei ce nu au avut puterea de 
a purcede în pelerinaj. 

Întâmplări de seamă din trecutul bisericesc și mai ales cele din viaţa credinciosului nostru popor, se aduc la 
cunoștința generală și se comemorează cu solemnităţi vrednice de zilele mari, trăite cu răbdare nesecată. 

După modesta inaugurare din primăvara anului 1940, a activităţii Sfintei Episcopii ortodoxe române din Timi- 
șoara, în puţini ani, s-a desfășurat o muncă de zidire sufletească, vrednică de oricare vechime mare și care a avut ca 
firească urmare cristalizarea credinţei curate și justificate de a vedea restaurată și Mitropolia Banatului. Bănăţenii 
vroiau să vadă și pe „obișnuitul lor Mitropolit” în metropola Banatului, Timișoara. 

Anul 1947 a fost însemnat să lucreze plinirea vremii: În viaţa bisericească a Banatului, cu anul 1947, se începe 
o nouă etapă istorică, prin noi și epocale cuceriri ale credinţei strămoșești și ale românismului bănăţean. După ce 
Sf. Sinod și-a dat avizul pentru înălţarea în rang a Episcopiei Timișorii, Adunarea Deputaţilor, în ședința sa din 30 
mai 1947, a votat Legea nr. 195, prin care scaunul Episcopiei ortodoxe române a Timișorii a fost înălţat la rangul 
Arhiepiscopal. În ziua de 29 iunie 1947, în cadrul unor solemnităţi alese, Arhipăstorul nostru a fost înălţat Arhie- 
piscop. Înaintarea nu s-a oprit aici. Sf. Sinod, în şedinţa sa ţinută la 3 iulie 1947, „cumpănind cu multă înţelegere 
interesul bisericesc, precum și aspiraţiile de ordin spiritual al dreptcredincioșilor creștini din acest colţ al pământului 
românesc, a judecat cu dreptate că este bine ca Biserica din Banat să fie înălţată în ordinea demnităţilor ierarhice, 
la rangul de Mitropolie. Hotărârea aceasta a fost concretizată în deciziunea nr. 123 din 15 octombrie 1947. Înaltul 
Guvern, luând cunoștință de această hotărâre, a apreciat importanţa cauzei și aducând-o în faţa Corpului Legiuitor, 
acesta, prin Legea nr. 325/1947, a decretat înfiinţată Mitropolia Banatului, cu sufraganele: Arhiepiscopia Timișorii 
şi Episcopia Caransebeşului”. 

Adunarea Eparhială a Sf. Episcopii ortodoxe române a Aradului, din ședința ţinută la 26 iunie 1948, a hotărât 
alipirea eparhiei la Mitropolia Banatului. Afinitatea spirituală între cele două maluri ale Mureșului, se cere trăită 
şi pe mai departe într-o comunitate de reciprocă afecţiune. La 26 octombrie 1947, Înalt Prea Sfinţia Sa Dr. Vasile 
Lazarescu, primul mitropolit al restauratei Mitropolii Bănăţene, în monumentala Catedrală din Timișoara, cu dem- 
nitate emoţionantă, urcă treptele tronului mitropolitan, luând în părintească arhipăstorire turma duhovnicească 
a Banatului, de la Mureş și până la zgomotoasele Porţi de fier ale Dunării. 

Urmează pregătirea de începuturi și aici. Pentru organizarea Mitropoliei noastre, Consiliul Arhiepiscopesc, în 
ședința plenară din 4 decembrie 1947, după luarea la cunoștința a hrisoavelor care au vestit restaurarea Mitropo- 
liei, a hotărât instituirea unei comisii de organizare formată din Înalt Prea Sfinţia Sa Arhiepiscopul şi Mitropolitul 
Vasile, ca președinte, Prea Sfinţia Sa Episcopul Veniamin al Caransebeșului și șase membri numiţi, câte 2-3 din fie- 
care eparhie, având ca secretar pe referentul secţiei administrativ-bisericești. Din partea Arhiepiscopiei, în această 
ședință s-au numit din cler Prot. loan Geţia, iar dintre mireni: Dr. Patrichie Râmneanţu și prof. Vasile Mioc. Episcopia 
Caransebeșului, în ședința plenară ţinută la 16 ianuarie 1948, a numit din cler pe Prot. Dr. lacob Creţiu și mireni pe: 
Dr. Pavel Jumanca și Ștefan Bomuz. Secretar al comisiei era Prot. Dr. Traian Coșeriu. 

În pregătirea lucrărilor încredințate ei, comisia de organizare a trebuit să facă o reprivire spre trecutul, nu arareori 
mai mult decât furtunos, de emancipare ierarhică a românilor de dincoace de Carpaţi, din veacurile XVIII şi XIX şi 
să se străduiască a înţelege osârduitoarea muncă depusă și nenumăratele jertfe aduse de către aleși fii ai Banatu- 
lui, căci dorul de emancipare bisericească s-a arătat mai întâi în părţile bănăţene. Neamul lorgovici, Diaconovici 
Loga, modestul Mihail Roșu, alias Martinovici, Dimitrie Țichindeal, loan Mihuţiu, Vasile de Fogarași, eruditul Eftimie 
Murgu, puternicul mișcător de suflete, tânărul Bojinca Pascu, directorul școalelor române, Ștefan loanovici, Gojdu, 
Mocioneștii, Dr. loan Dobran, Petru Cermena, căpitanul cetăţii Timișoara, cel „iubitor de patrie”, Vichentie Babeș, 
totdeauna ager și santinelă neadormită, Constantin Udrea, Protopop Constantin Gruici din Hisiaș, Protopop loan 
Marcu din Lugoj, Protopop Nicolae Andreevici, directorul școalelor normale din graniţă, Dr. Dimitrie Haţegan, avocat 
la Oraviţa; Petru Radulovici de la Biserica Albă; loan Peţa din Caransebeș; loan Fizeșan, paroh în Toracul Mic; Marcu 
Rotariu, c. r. maior în regimentul confinial româno-banatic, fiul poporului din graniţă, cu legături alese în cercurile 

conducătoare ale vieţii românești de atunci (1865) și alţi fruntași în munca de regenerare a vieţii bisericești, au fost, 
la vremea lor, purtătorii de cuvânt ai voinţei generale române, neclintiţi susţinători ai intereselor mari bisericești 
şi devotați colaboratori ai marelui Andrei Șaguna. Fruntașşi în muncă, inepuizabili în stăruinţă, gata de orice jertfă. 
În anul 1865, corpul reprezentativ al Bisericii ortodoxe române din Ungaria şi Transilvania a rămas statornic, tare şi 
neînfricat pe poziţiile intereselor poporului nostru. Corpul acesta, în afară de Chiriarhi, s-a compus din: Constantin 
Gruici, protopopul Hisiașului, loan Marcu, protopopul Logojului, losif Beleș, protopopul Vărădiei, Protopopul Nico- 
lae Andreevici, directorul școalelor din Caransebeș, Andrei Mocioni din Timișoara, Vicenţiu Babeș, Dr. Aurel Maniu, 
avocat la Lugoj, Gheorghe Fogarași, avocat la Lipova, Sigismund Popovici, avocat la Arad, Dr. Dimitrie Haţegan, 
avocat la Oraviţa și Lazăr lonescu, avocat la Arad. Cei mai mulţi erau de pe meleagurile Banatului. 

La a lor fapte privind, după îndrumările Înalt Prea Sfinţiei Sale Arhiepiscopul şi Mitropolitul Vasile, comisia s-a 
străduit să cunoască atât puterea tainică ce i-a întărit în stăruința lor, cât și vistieria nesecată din care au jertfit, fără 
socoteală, atâtea bunuri materiale și spirituale. Numai așa putea să se facă legătura între opera lor şi încercările 
noastre de începuturi, după așa lungime de vreme. Din gândurile lor cuprinse în scrisul rămas nouă, s-a cristalizat 
speranţa lor mare, că din realizările care vor urma, parte egală se va revărsa și asupra ogorului spiritual al Banatului. 
Avînd aceste mărturisiri, în deplină convingere că Mitropolia Banatului nu aduce sminteală voinţei acelora care au 
lucrat la baza organizaţiei bisericești din părţile conduse după Statutul organic și nici altei părţi a Bisericii noastre 
strămoșești, ci mai vârtos adaugă o diademă prețioasă de suflete credincioase la strălucirea orânduirii noastre 
patriarhale, Comisia crede că pentru organizarea Mitropoliei Banatului trebuie să se statornicească următoarele: 

1. Necesitatea convocării Congresului Mitropoliei Banatului 

2. Facerea alegerilor congresuale 

3. Numirea congresului și organelor mitropolitane 

4. Numărul membrilor în congresul mitropolitan 

5. Cercurile electorale, modalitatea de candidare și alegere 

6. Durata mandatelor deputaţilor congresuali 

7. Numărul consilierilor în Consistoriul mitropolitan șt durata mandatelor 

8. Formularele pentru alegeri 

9. Convocarea congresului 

10. Spesele deputaţilor congresuali 

11. Hotărârile comisiei pentru organizarea Mitropoliei, potrivit cărora concluziile congreselor mitropolitane de 
până aici rămân în vigoare și pentru Mitropolia Banatului. 

Cele două mitropolii (a Ardealului și a Banatului), cu tradiţia lor în organizarea șaguniană a Statutului organic, 
în cauze care deriva din acea organizaţie, urmează să se înţeleagă asupra modului de generalizare pentru ambele 
părţi a așa ziselor concluzii care se vor lua de una dintre ele. 

Comisia subliniază atribuţiile Congresului mitropolitan, care este în drept a decide cu privire la fondurile, funda- 
ţiunile, precum și la alte chestiuni de natură bisericească, școlară și epitropească, aflătoare comune cu Mitropolia 
Ardealului sau în altă parte, din care averi ar avea parte legală și Mitropolia noastră. 

Congresul mitropolitan al Banatului este competent să ia măsuri în chestiunile pendente rezultate din despărţirea 
ierarhică de Patriarhia sârbeasca din Carloveţ, chestiuni care, pentru Mitropolia noastră au importanţă deosebită. 

Situaţia bisericească a credincioşilor Bisericii ortodoxe române din lugoslavia este una din grijile conducerii 
mitropolitane. Organizaţia lor bisericească este cea şaguniană. 

Propovăduirea cuvântului adevărului creștin, problemele culturale în vremuri de mari prefaceri pe plan mon- 
dial, mila creștină, sunt preocupări pentru care Biserica va găsi calea cea mai potrivită de soluţionare. Susținerea 
instituţiunilor bisericești și a slujitorilor Bisericii, rămâne în grija organelor mitropolitane, care vor cerceta şi vor 
lua măsurile cuvenite. 

Privitor la hotărârea Adunării Eparhiale extraordinare a Sf. Episcopii a Aradului, ţinută la 26 iunie 1948, prin 
care s-a solicitat alipirea Eparhiei ortodoxe române a Aradului la Mitropolia Banatului, Congresul va decide cum 
va crede că este corespunzător și mai folositor marelui interes bisericesc. 

Cu asemenea idei, gânduri şi lucrări de începuturi, a pornit la drum drept, restaurata Episcopie ortodoxă română 
a Timișorii, în luna noiembrie 1939, ca după înscăunarea primului ei episcop, întâmplată la 25 martie 1941, să se 
învrednicească la 24 iunie 1947 de înălţarea la rangul de scaun arhiepiscopal, iar la 26 octombrie 1947, tronul 
arhipăstoresc din Catedrala impresionantă să-şi primească pe,„obişnuitul Mitropolit”, în persoana Înalt Prea Sfinţiei 
Sale Arhiepiscopul și Mitropolitul Dr. Vasile Lazarescu, fiul Banatului. 

Laudă și mărire înălțăm Atotputernicului Dumnezeu pentru darea cea bună de care ne-a învrednicit și pentru 
ajutorul sfânt revărsat în toată vremea asupra începuturilor noastre. 

70 DE LA ÎNFIINȚAREA MITROPOLIEI 
BANATULUI, ÎN FILATELIE 


Dr. RĂZVAN EMANUEL FIBIȘAN 


MITROPOLIA > ni 
BANATULUI 7O 


/ ÎNFIINȚARE 


Tia 1717480 - 24 iunie 2917 


DE ANI DE LA 
INFIINŢARE 


Destinatar 


A Localitatea 


Asociatia Pilatelică |imisoara 


Anul acesta se împlinesc șapte decenii de la înființarea Mitropoliei Banatului și de la intronizarea primului 
mitropolit al acesteia, evenimente de o excepţională importanță pentru Ortodoxia românească din partea de 
sud-vest a tarii. 

Pentru a marca acest eveniment aniversar, Romfilatelia, prin Asociaţia Filatelică Timişoara, în colaborare cu Arhi- 
episcopia Timişoarei au lansat un plic special AF în ediţie limitată, ce cuprinde imaginea Catedralei mitropolitane 
din Timișoara, cu ștampilă de zi specială aniversară aplicată „Mitropolia Banatului 70 de ani de la înfiinţare“, plic 
ce a fost pus în circulaţie din data de 24 iunie a.c. Doar în această zi, plicurile poștale ce vor circula în municipiul 
Timişoara vor fi inscripţionate și vor purta ștampila aniversară. 

Ștampila specială aniversară aplicată, Mitropolia Banatului 70 de ani de la înființare“ îndeplinește și rolul principal 
de mijloc de celebrare și promovare a patrimoniului local, iar plicul aniversar AF în ediţie limitată reprezintă pentru 
filateliști o piesă de colecţie. După cum marca poștală este un veritabil ambasador al istoriei, culturii și civilizaţiei 
umane, mai ales prin forma și funcţia sa care îi conferă libertate de mișcare și posibilitatea de a transmite infor- 
maţii în toate colţurile lumii, tot așa este indubitabil faptul că și ștampila specială aniversară este un ambasador 
al valorilor unei ţări, făcând cunoscută în întreaga lume o parte importantă din istoria unui topos. În acest sens, 
ştampila și plicul aniversar capătă valoare în ochii privitorului nu numai prin frumuseţea desenului, a culorii și a 

tehnicii de tipărire, ci și prin studiul istoriei, culturii și civilizaţiei întregii lumi, întrucât ele dezvăluie multiple detalii 
despre evenimente, persoane și locuri importante. 

„Pelângă ediţia aniversară din acest an care marchează 70 de ani de la înfiinţarea Mitropoliei Banatului, Romfila- 
telia și Arhiepiscopia Timișoarei colaborează în mod tradiţional la marcarea evenimentelor bisericești din Banat, pre- 
cum și la promovarea obiectelor de patrimoniu sau monumentelor de arhitectură pe care le are eparhia Timișoarei. 
Astfel, amintim că în 2011 s-a editat o serie de timbre de colecţie care au reprodus o icoană cu Răstignirea Domnului 
din Muzeul Catedralei mitropolitane, apoi a fost marcat momentul împlinirii a 60 de ani de la sfințirea Catedralei din 
Timişoara, cu menţiunea ctitorului, adică a Majestății Sale Regele Mihai | al României. Într-o altă ediţie s-a prezentat 
catapeteasma Catedralei mitropolitane, apoi icoana Sfinţilor Trei lerarhi, ocrotitorii lăcașului de cult. Menţionăm, de 
asemenea, că Sfântul Iosif cel Nou de la Partoș a fost imaginea unui timbru aniversar, în semn de recunoaștere ca 
ocrotitor al Banatului. Și alte evenimente majore ale urbei noastre au avut în ştampila filatelică Catedrala mitropo- 
litană, marcând ideea primului oraș liber din România, precum și ziua de 3 august, ca zi de sărbătoare a Timișoarei. 
Nădăjduim că astfel de colaborări vor exista pe mai departe, continuând transmiterea credinţei noastre ortodoxe şi 
pe cale filatelică, arătându-se că patrimonial cultural şi spiritual al Bisericii este bogat și plin de semnificaţii pentru 
neamul românesc”, a menţionat părintele consilier cultural Zaharia Pereș. 

XXX 

La mijlocul sec. al XX-lea, după reușirea unificării statale a poporului român, atât în Congresul mitropolitan de 
la Sibiu, cât și în Congresul Naţional Bisericesc şi în adunările de la Timişoara, reactivarea Mitropoliei Ortodoxe 
Române a Banatului (înfiinţată pe vatra vechii Mitropolii atestată documentar încă de la începutul sec. al XVII-lea) 
devenise un deziderat. Astfel, la 24 iunie 1947, dorinţa credincioșilor din aceste părţi a fost îndeplinită prin ridicarea 
Episcopiei Ortodoxe Române din Timişoara la rangul de Arhiepiscopie. În şedinţa din 24 aprilie 1947 a Sinodului 
Permanent, membrii sinodali, „lucrând sub ocrotirea și insuflarea Preasfântului și de viaţă făcătorului Duh, apreciind 
cum se cuvine stăruința în dreapta credinţă și atașamentul faţă de Biserica străbună a fiilor săi duhovnicești de 
pe frumoasele plaiuri bănăţene, exteriorizate și prin sacrificiile materiale cu care au ridicat deosebitul de frumos 
locaș al Domnului în orașul Timișoara, au găsit de bine să ia în considerare cererile repetate ale acestor credincioși 
bănăţeni pentru înălţarea în rang a episcopiei lor din Timișoara”, 

După patru luni, la sărbătoarea Sfântului Marelui Mucenic Dimitrie (26 octombrie 1947), în Catedrala din Timișoara 
are loc întronizarea Arhiepiscopului Vasile Lazarescu în demnitatea de mitropolit al Banatului. Prin hotărârea Sfân- 
tului Sinod și legea emisă de conducerea statului s-a stabilit jurizdicţia teritorială a noii instituţii. Dacă la momentul 
înființării, Mitropolia Banatului cuprindea Arhiepiscopia Timișoarei și Episcopia Caransebeșului, astăzi, după o serie 
de reorganizări a vieţii bisericești, aceasta cuprinde pe lângă acestea două și Arhiepiscopia Aradului. 


(să 

PREOTUL HOREA VIȘOIU, ÎNCHIS PENTRU 
„MISIUNEA SFÂNTĂ ÎN BASARABIA DEZROBITĂ” 


Preot dr. IONEL POPESCU 


Diaconul profesor Teodor V. Damsșa!, fost deținut politic, 
a publicat , în urmă cu 25 de ani, articolul intitulat „Preoţi 
3 ortodocşiromâni în închisorile comuniste”?, cu scopul mărtu- 
îi risitde a salva„de la nemeritată uitare, măcaro infimă parte 
i de nume din numărul impresionant de preoţi care au trecut 
i prin închisorile comuniste, unii pierzându-și viaţa în condiţii 
i teribile de tortură și chinuri la care au fost supuși”. 

Acest minunat articol subliniază că, împreună de cei,„peste 
două milioane de credincioşi, aruncaţi în închisori şi lagăre 
de muncă forțată”, s-au aflat preoţii, călugării, profesorii de 
Teologie și studenții teologi, elita Bisericii, care au cunoscut 
„cele mai umilitoare înjosiri, chinuri și suferinţe, munci exte- 
nuante până la epuizare fizică, sfârşite nu de puţine ori cu 
morminte fără cruci sau gropi comune”. 

Mărturia diaconului Teodor V. Damșa este întru totul cre- 
dibilă, pentru că informaţiile sale sunt fundamentate „fie pe 
cunoaștere directă, noi înşine suferind alături de unii preoți 
pe care i-am întâlnit în închisorile prin care am trecut - Ora- 
dea, Jilava, Aiud — fie pe baza mărturiilor unor preoți, întâlniți 
după ieșirea din detenţie ori a foștilor deţinuţi politic care 
au suferit alături de preoții al căror nume l-au ţinut minte”. 

Lista impresionantă de preoţi, profesori de Teologie și 
monahi, publicată de diaconul Damșa, include și câţiva slu- 
jitori ai Bisericii din Arhiepiscopia Timişoarei, pătimitori în 
lagărele și închisorile comuniste, cum sunt: Pavel Glăvan de 

i: IE la Murani, Alexandru Nicolici de la Teregova (fost la parohia 
Timişoara a Iosefin), loan Negruțiu, indhinoviat la mănăstirea Timișeni, loan Craia de la Jebel, Petru Bulea de la Cer- 
neteaz, Cornel Bredicean de la Timișoara și Alexandru Gruia de la Sânandrei. Acestora li se adaugă „600 de preoţi 
aduși de la Canal la Peninsula —- Valea Neagră, din care mulţi au murit acolo” [...] și „cei 450 de preoţi de la Borzești, 
folosiţi în 1954 la săpat de fundaţii, șanțuri, turnarea betoanelor și a altor muni grele”:. 

Întrucât martiriul unora din preoţii menţionaţi l-am prezentat deja în revista „Învierea”, de data aceasta ne vom 
opri asupra personalităţii preotului Horea Vişoiu de la Giroc€, parohie aflată în imediata apropiere a Timișoarei. 

Horea Vișoiu s-a născut la 6 septembrie 1910, în localitatea Vărădia de Mureș, jud. Arad, într-o familie de ţărani 
fruntași. După școala primară și gimnazială, urmează cursurile liceale, apoi se înscrie la Academia Teologică din 
Arad, unde obţine licenţa în Teologie. În anul 1933, a fost numit preot paroh la Giroc, parohie în care va sluji vreme 
de 45 de ani”. 

Activitatea pastorală, administrativ-bisericească și patriotică a preotului Horea Vişoiu este admirabilă. Mereu 
prezent în mijlocul credincioșilor, preotul Vişoiu slujea cu multă evlavie la altarul bisericii, avea o voce frumoasă și 
era un predicator neîntrecut, iubit și apreciat de credincioșii pe care îi păstorea. Pe lângă aceasta, Horea Vişoiu a 


1 Preot dr. lonel Popescu, Icoane vii ale spiritualității românești, Ed. Partoșş, Timişoara, 2015, p. 107-110. 

2 „Calendarul românului pe anul comun de la Hristos, 1992”, Ed. Mitropolia Banatului, Timișoara, p. 128-138. 

3 Ibidem, p. 129. 

4 Ibidem, p. 128. 

5 Ibidem, p. 131. 

6 În lucrarea lui Vasile Manea, Preoţi ortodocși în închisorile comuniste, ed. a II-a, revăzută și adăugită, Ed. Patmos, 2001, p. 
264, , este menţionat, în mod eronat, cu prenumele Florea. 

7 Marius Matei, Preotul Horea Vişoiu, în „Lumina Giroceană”, anul III, nr. 2 (6), 2012; Octavian Gruiţa, Biserica Ortodoxă Sf. 
Dimitrie Giroc, Ed. Marineasa, Timișoara, 2013, p. 30. 

avut și aptitudini de bun gospodar, în vremea păstoririi sale fiind renovată biserica parohială (1966) și refăcută o 
parte a ansamblului pictural al acesteia:. 

Remarcabilă este, de asemenea, activitatea cultural-muzicală și publicistică a preotului Horea Vișoiu. Astfel, el 
a preluat de la antecesorul său, preotul David Voniga, conducerea fanfarei, a corului și a formaţiei de căluşari și s-a 
implicat direct chiar și în organizarea întrecerilor sportive din localitate. 

Din iniţiativa sa a fost confecţionat steagul corului, care a fost sfinţit în anul 1935, în prezenţa protopopului 
Timişoarei, Patrichie Țiucra şi a prefectului Dimitrie Nistor. Peste patru ani (1939), preotul Vişoiu a organizat o man- 
ifestare publică cu prilejul împlinirii a 50 de ani de existenţă a corului și a imprimat medalia comemorativă „Corul 
bisericesc ortodox român Giroc 1889-1939. Dirijor preot Horea Vişoiu”?. 

Corul de la Giroc, condus de preotul Horea Vişoiu, a participat la concursurile organizate de „Asociaţia corurilor 
şi fanfarelor din Banat”, condusă de compozitorul losif Velceanu şi a obținut numeroase premii și menţiuni. Pe plan 
local, preotul paroh a pregătit frumoase manifestări bisericești cu prilejul sfintelor sărbători, implicându-se chiar și 
în organizarea de baluri pentru tinerii din parohie, activităţi ce l-au făcut, de bună seamă, foarte iubit. 

Apreciabilă este, însă, şi activitatea de gazetar a preotului Horea Vișoiu. Spre pildă, el s-a îngrijit de redactarea 
unui, Calendar al Girocului pe anul 1936"(32 p.)., sub formă de broșură, prin intermediul căruia a oferit parohienilor 
cunoștințe utile de geografie, despre sărbătorile naționale și posturile de peste an, date despre istoricul localității, 
despre populaţie și principalele instituţii, despre viaţa economică și culturală a comunei, personalităţile locale, un 
colţ vesel de glume, ghicitori și poezii populare. Țăranilor le oferă lista târgurilor şi perioada de gestație a animalelor 
de pe lângă casă. 

Preotul Horea Vișoiu nu a rămas cantonat doar în perimetrul parohiei, ci și-a extins activitatea gazetărească și 
în Timișoara, materialele sale fiind publicate în revista „Graiul românesc”!!. 

lubitor de ţară și de neam, preotul Horea Vişoiu a participat, în anul 1941, după eliberarea Basarabiei de sub 
ocupaţia sovietică, la misiunea religioasă de refacere a bisericii și de propovăduire a credinţei pe aceste plaiuri 
româneşti, făcând parte din delegaţia de preoți condusă de episcopul Timişoarei, dr. Vasile Lazarescu. Revenind 
acasă, vrednicul preot a publicat Icurarea intitulată, Misiunea sfântă în Basarabia dezrobită” (1941), în care a descris 
nelegiuirile săvârșite de ocupanții sovietici ai străvechiului nostru ţinut basarabean”. Autorităţile comuniste, insta- 
late la noi, în anul 1947, au interzis lucrarea preotului Vișoiu și l-au condamnat pe autor la doi ani de închisoare, 
ispăşiţi în lagărul de muncă de la hidrocentrala Bicaz, unde i s-a şubrezit sănătatea. În „Precuvântarea” acestei 
lucrări, preotul dr. Ștefan Cioroianu, consilier la Episcopia Timișoarei, nota:,„Părintele Horea Vișoiu redă viu, colorat 
şi emoţionant zorile reînvierii credinţei pe plaiurile scumpei noastre Basarabii. Este un tablou istoric care va rămâne 
pentru totdeauna și un document despre sufletul unitar românesc”. 

Preot devotat misiunii sale, orator de ţinută, om de cultură, dirijor și gazetar, preotul Horea Vişoiu a fost animat de 
frumoase şi trainice sentimente patriotice. Într-unul din articolele sale, scria:,... îţi zic ţie urmaş al vitejilor Decebal 
şi Traian: Deşteaptă-te! Deşteaptă-te trebuie să fie semnalul de alarmă care să te trezească din somnul toleranţelor 
prea îngăduitoare”. Asemenea îndemnuri, foarte actuale, se regăseau nu numai în articolele, ci și în predicile sale: 
„Să plivim deci, fraţi români - spunea preotul - ogorul sufletelor noastre de toate buruienile deznădejdii, ale 
duşmăniei și necredinţei, ce străinii au căutat să ni le strecoare în suflete și atunci vom mai putea nădăjdui într-o 
viață mai bună și fericită, spre binele nostru și al neamului românesc”!*. 

După 45 de ani de slujire, cu multă osteneală, în ogorul Domnului și cu sănătatea distrusă de anii grei petrecuți 
în lagărul de la Bicaz, preotul Vişoiu a plecat la Domnul, în luna ianuarie a anului 1978 și a fost înmormântat în 
citimirul parohiei Timișoara Elisabetin, aflat pe strada Cosminului. 

Preotul Horea Vişoiu şi-a înscris, aşadar, numele în calendarul slujitorilor „Bisericii răstignite” din România, alături 
de milioanele de credincioși, tineri și vârstnici, ţărani şi intelectuali, urmăriţi, umiliţi și maltrataţi de autorităţile 
comuniste-atee. 


8 Gruiţa, p. 31. 

9 Ibidem, p. 30-31. A se vedea și Octavian Gruiţa, lon Murariu, Marius Matei, Giroc, arc peste timp. Monografie, Editura 
Marineasa, Timişoara, 2010, p. 151. 

10 Gruiţa, Murariu, Matei, p. 175. 

11 Ibidem, p. 165. 

12 Din delegaţia condusă de episcopul Vasile Lazarescu în Basarabia au făcut parte preoții bănăţeni Liviu Surlaşiu, Tiberiu 
Mărgineanţu, Traian Golumba, Moise Ghilezan, Liviu Lărgeanu, Radu Crăciun, Simion Pavel, Vasile Savii, Horea Vişoiu, Victor 
Vlăduceanu și diaconul Aurel Mihailovici, cf. Liviu Surlaşiu, Impresii din călătoria misionară în Basarabia şi Transnistria, în 
„Calendarul Eparhiei Ortodoxe Române a Timișoarei”, anul II, Timișoara, 1942, p. 105. 

13 |. M. Giroceanu, O carte document, în „Lumina satului Giroc”, anul IX, nr. 4 (37), 2001, p. 7, apud. Gruiţa, Murariu, Matei, 
p. 171. 

14 Matei, op. cit. 

APOSTOLATUL SOCIAL AL 
PATRIARHULUI JUSTINIAN MARINA (1948-1977) 


IORDACHE CIUPERCĂ 


În anul 2017, Biserica Ortodoxă Română, omagiază personalitatea şi moștenirea misionară a Patriarhului Justinian 
Marina (la împlinirea a 40 de ani de la trecerea sa la cele veșnice, 26 martie 1977) care a mărturisit și apărat credinţa 
creştină ortodoxă, prin înţelepciune și tact pastoral, în perioada comunistă. 

Apostolatul social este explicat de patriarhul lustinian Marina (cu prilejul unei vizite în Austria în anul 1968), astfel: 
„ A Sluji lui Dumnezeu ca preot este într-adevăr cea mai de seamă dintre toate vredniciile omenești, dar a sluji lui 
Dumnezeu înseamnă a sluji pe oameni, a te dărui cu toată puterea fiinţei tale pentru mai-binele și fericirea lor. "15 

Principalele atribuţii ale “noii Bisericii” pe care Justinian le-a implementat în noul sistem socio-politic de după 
război au fost: desfășurarea cultului și a activităţii pastorale, instruirea preoţilor, asistența socială, lupta pentru pace 
şi sprijinirea statului care va purta grija sănătăţii publice, care este în acord cu mesajul lui Hristos pentru oameni, 
care presupune a te dărui cu toată puterea fiinţei tale „pentru mai-binele și fericirea lor” 

Astfel, a definit o direcție de acțiune a Bisericii și un mod nou de a interpreta învăţătura Mântuitorului Hristos, 
ce trimiteau la renunţarea la un creștinism abstract, speculativ și punerea în practică a mesajului hristic. 

Patriarhul Justinian a reușit împletirea celor două drumuri pe care se afla societatea din punct de vedere spiritual: 
cel exterior impus de Biserica Rusă prin politică, cu cel interior reformând ideologia Bisericii prin înnoirea minții („a 
burdufului” cf. Mt; 9, 17; Lc; 5, 38;) şi a inimii slujitorilor ei, rezolvând în acest fel formarea omului nou (ce trebuia 
să-și facă prezenţa în noul context istoric și politic), prin transfigurarea lui prin kenoza noului Adam. 


15 Enache George; Adrian Nicolae Petcu, Patriarhul Justinian şi Biserica Ortodoxă Română în anii 1948-1968, Galaţi, Partener, 
2009, p.7 

Acest demers se realiza prin punerea preoților în slujba aproapelui și întrepătrunderea predicii, a cuvântului 
divin cu puterea propriului exemplu, pentru că preoții sunt pentru credincioși și nu invers. 

Asistenţa socială și filantropică a Bisericii, a fost una din principalele activităţi, pe parcursul istoriei, continuate 
de patriarhul Justinian, invocându-l drept înaintaș pe Sfântul Vasile cel Mare, iniţiatorul filantropiei creștine, fiind 
unul din argumentele puternice care a justificat rostul misiunii pastorale în noua lume.'* Patriarhul a dezvoltat 
acest aspect, cu precădere în perioada imediat de după război, când a fost ales mitropolit al Moldovei, eparhie 
grav afectată, înregistrând un succes în organizarea acţiunilor filantropice. 

Într-un articol din «Glasul Bisericii» din 1948, Vasile Ştefan” afirma că:“ Asistenţa socială coordonată de Biserică 
este pe deplin justificată într-o societate de tip capitalist unde <<câmpul acțiunii caritabile este practic nelimitat dar 
într-un stat socialist câmpul de acţiune al asistenţei sociale private este redus la minim>>, deoarece această <<asistenţă 
socială devine ea insăși o funcțiune a statului. Pentru că statul socialist român nefiind pe deplin realizat încă, Bisericii îi 
revine sarcina să îndeplinească această deficiență ajutând pe invalizi, bătrâni, orfani. >>". 

Însă rolul filantropic al Bisericii a fost redus treptat până aproape de dispariţie, atrăgând în timp o dezumanizare 
profundă de ordin psihologic-social, prin neimplicarea factorului uman cu sentimentele și emoţiile specifice firii 
omeneşti în acţiunile și suferințele aproapelui său, ce au dus la o creștere a ego-ului și a indolenţei, cu repercursiuni 
vizibile în societate, ce au lăsat urme adânci până în prezent. 

Problemele sociale provocate de război, erau ca niște răni profunde ce necesitau o altfel de îngrijire și nu se 
puteau vindeca exclusiv birocratic. 

Părintele prof. univ. Valeriu lordăchescu spunea că:„adevărul religios este etern, dar roadele lui sociale depind 
de slujitorii altarelor”. 

Patriarhul acelor vremuri tulburi, Nicodim Munteanu, (la propunerea arhiereului vicar de Vaslui, Justinian Marina) 
a îndreptat atenţia preoţilor spre prefacerile sociale, printr-un proces de reorganizare internă a Bisericii. 

Preoțimea a fost chemată, în cadrul asistenţei sociale, să se implice nemărginit pentru lecuirea rănilor lăsate 
de război, fiind cunoscut faptul că doctrina Bisericii se reflectă în opere de caritate și ajutorare, având ca temei 
fundamental Sfânta Evanghelie. 

Ravagiile produse de război, foametea, frigul și epidemiile au făcut numeroase victime colaterale, iar o problemă 
delicată era cea a orfanilor. De aceea s-a pus în vedere preoților titulari din parohii, să acorde o atenţie deosebită 
asistenței sociale și în special a orfanilor, care a fost rezolvată prin două metode, verificate de specialiștii în materie 
ai vremurilor. 

Prima metodă, a fost cea a asistenței închise, în cadrul orfelinatelor, unde copiii au primit îngrijire, educaţie și 
instruire după anumite criterii legate de vârsta şi aptitudinile fiecăruia. Această metodă a avut mari dezavantaje, 
prin cheltuielile mari care le-a necesitat, prin dezrădăcinarea copiilor din satele lor de baștină și mai ales prin lipsa 
acelui sentiment al dragostei materne, care nu putea fi prezent într-un orfelinat. 

Asistenţa închisă, a fost mai greu de realizat, având în vedere numărul extrem de mare al orfanilor, fapt pentru 
care nu au putut fi asistați toţi orfanii pe această cale. Ca exemplu, în Moldova, s-au asistat doar 3500 de orfani, 
deoarece cheltuielile erau foarte mari, iar statul nu putea suporta aceste sume datorită situaţiei economice precare 
şi din acest motiv s-a apelat la o colaborare cu Biserica Ortodoxă Română. 

A doua metodă, a fost cea a asistenţei deschise, care a fost mult mai amplă și mai uşor de îndeplinit. Prin această 
ultimă metodă s-a urmărit plasarea orfanilor la rudele lor, la vecini, cunoscuţi sau familii binevoitoare ce le puteau 
oferi și dragoste.Toată atenţia preoţilor s-a îndreptat către asistența deschisă, pe care au realizat-o în condiţii cât 
mai optime. Astfel, preoţii satelor au avut în grijă copiii orfani din locaţiile lor, care să ajungă la rude, la cunoscuți 
sau la familii crescătoare de orfani, iar epitropia și consiliile parohiale au sprijinit întreţinerea acestora, din propriile 
fonduri adunate în casieriile lor, trăind în obiceiurile și legăturile de familie pe care le-au avut părinţii lor. 

Coordonarea muncii pe teren a dus la salvarea miilor de vieți fragede și a asigurat rezistenţa neamului, precum 
şi viitorul acestuia prin noua generaţie greu încercată. 

S-au creat comitete de asistenţă socială, în afara consiliilor parohiale, sub conducerea administraţiei Bisericii, 
iar în acest proces complex, până la o completă plasare a orfanilor, s-au creat cantine școlare și cămine de zi, unde 
copiii au primit mâncare caldă și un cuvânt de îndrumare. 

Cantinele erau întreţinute din colectele strânse în parohiile de care aparţineau, iar acolo unde nu erau orfani sau 
copii săraci, parohiile ajutau pe cele vecine și pentru fiecare capitală de judeţ, cantina era susţinută de parohiile de 


16D. Miron, Atitudinea faţă de bunurile obşteşti după concepția moralei creştine, în: Studii teologice seria —Ill-1963, nr.3-4, pp. 
171-189. 
17 V Stefan, Organizarea asistenţei sociale, în:„ Glasul Bisericii, anVII,septembrie1948,nr. 9, pag.36. 

pe întreaga zonă. Ca exemplu, în lași au funcţionat două astfel de cantine, ca urmare a numărului mare de parohii 
şi circumstanțelor grele ce apăsau capitala Moldovei, afectată profund de război. 

Protopopii de judeţ și în special cei de localităţi, au avut misiunea de a controla asistenţa orfanilor, de a ţine 
registre de evidenţă a acestora,raportând despre toate greutăţile ce le-au întâmpinat la organizarea și funcționarea 
acestei campanii filantropice. Aceștia au lucrat în strânsă colaborare cu medicul, agronomul, inspectorul școlar și 
alţi factori de conducere a satelor, pentru a veni în sprijinul celor năpăstuiţi. 

Pentru îndeplinirea acestei sarcini, având în vedere responsabilitatea și complexitatea misiunii, preoții au cola- 
borat cu celelalte organizațiuni de asistenţă particulară sau sprijinite de stat, cum ar fi: Apărarea Patriotică, Crucea 
Roșie, Societatea pentru protecția copiilor etc., întemeind comitete de colaborare pe sate, comuni și oraşe. A 
existat o bună înţelegere între toţi factorii de răspundere ai colectivului,ceea ce a dus treptat la rezolvarea tuturor 
problemelor apărute pe parcursul acţiunilor, existând în acest sens rapoarte lunare, despre cum se lucrează în 
cadrul asistenței și cu ce rezultate (Ordin circular adresat protoieriilor în anul 1945). 

Aceste tipuri de asistenţă au fost sprijinite cu participarea clericilor, monahilor și mirenilor întru ajutorarea 
aproximativ a 40.000 de copii orfani și suferinzi, victime al celui de-al II-lea război mondial. 

Patriarhul Justinian a ținut o cuvântare (urmare invitaţiei din anul 1956, făcută de Comitetul de sărbătorire a 
bicentenarului așezămintelor spitaliceşti de pe lângă Mănăstirea Sfântul Spiridon din laşi), cu privire la ceea ce 
s-a realizat atât în timpul în care a fost el egumen al acestei mănăstiri, cât și de către urmașii care i-au precedat, 
dezvoltând ca idee de bază a misiunii bisericești, iubirea de aproapele. 

Religia lui Hristos, fiind prin excelenţă, religia iubirii, a proclamat principiul iubirii omului în lipsurile lui, identifi- 
carea creștinului cu cel flămând, cu cel sărac și cu cel bolnav; iar istoria de mai târziu a Bisericii creștine, a întrupat 
principiul acesta în realităţi de viaţă, care fac pe cercetătorii trecutului să fie nepărtinitori . 

„Creștinismul a întins, prin iubire, sfera noţiunii de om la toţi oamenii; el a descoperit pe aproapele în parabola 
Samarineanului, care face milă cu străinul și cu dușmanul său; iar Biserica a îmblânzit pe oameni, a schimbat 
raporturile dintre ei, a micșorat distanţele sociale, a potolit patimile omenești, a apropiat pe om de om, a pus om 
pe om în serviciul omului” (T. M. Popescu, „Caritatea creştină”). În aceasta constă taina biruinţei creștinismului în 
lume prin Biserică, în raport cu toate religiile și concepţiile filozofice ale lumii vechi și noi. 

Prin Biserică s-a realizat o asistenţă socială organizată şi rodnică. Însă fără mijloace materiale, asistenţa socială 
nu ar fi fost posibilă, de aceea a fost necesară definirea poziţiei doctrinale faţă de natura și rolul bogăției, care,„nu 
este un rău în sine, dar nu este un scop; ea este un mijloc de a face bine și de a se mântui..., căci bogatul se mân- 
tuiește prin milostenie. Bogăția este un dar al lui Dumnezeu încredinţat omului spre administrare. Ea nu aparţine 
numai bogatului ci și celor săraci, devine un bun comun, prin dărnicia cu care bogaţii trebuie să ajute pe cei în 
lipsă” (ibidem). 

Patriarhul Justinian a arătat, în cadrul expunerii, că asistenţa socială apare ca un izvor al binefacerilor prin Biserică 
doar sub implicarea ei directă, mila creștină realizând: case pentru creșterea copiilor abandonați și a orfanilor, azile 
pentru cei săraci şi bătrâni, spitale pentru îngrijirea celor bolnavi și întreţinerea celor cu infirmităţi, xenodohiile 
pentru găzduirea călătorilor și pelerinilor. Lumea din vechime nu cunoscuse case de bolnavi decât pentru vinde- 
carea celor de care se interesa Statul și pe acei stăpâni ce nu avea nimic în comun cu iubirea de oameni, ci doar 
interesul și profitul ce aducea îngrijirea lor. 

Îngrijirea oamenilor bolnavi indiferent de credinţă, neam, poziţia sau rolul lor social, în case destinate satisfacerii 
înaltului scop umanitar, a fost, este și va fi „o foarte importantă formă a filantropiei, pe care lumea a învăţat-o de 
la Biserică” — iar cei bogaţi au dăruit averi însemnate, sub directa implicare a Bisericii, pentru căutarea sănătăţii 
celor suferinzi. 

Filantropia creștină, în toată istoria ei, nu a cunoscut o instituţie de binefacere umană care să poată depăși 
realizările Sfântului Vasile cel Mare, Arhiepiscop în Cezareea Capadociei de acum o mie șase sute de ani. Acesta, 
ghidat de reale sentimente umane, a construit, la periferia localităţi sale de reședință, o cetate a milei creștine, 
care cuprindea: azil pentru bătrâni, spitale, leprozerie - prima instituţie de acest fel în istorie — case pentru primi- 
rea călătorilor, orfelinat cu școală de meserii pentru acești copii și, în centrul lor se afla cum era și firesc, „instituţia 
sfântă, care aducea ocrotire în numele lui lisus Hristos, o biserică”, 

De aceea tot ceea ce lumea creștină a construit mai târziu în domeniul carităţii şi asistenţei sociale, a avut „ca 
piatră în capul unghiului” și model de organizare, arta filantropică a Marelui Vasile, trecut la cele veșnice în anul 379 
d.Hr. Bineînţeles că toate acestea, în preajma bisericilor şi a mănăstirilor, ce au continuat să ființeze prin purtarea 
de grijă și prin bunurile acestora. 

Așa a început și realizarea așezămintelor spitaliceşti moldovene ale Spiridoniei care au luat fiinţă acum două 
sute de ani, întâi la lași sau la Roman, la Focșani sau la Slănicul Moldovei. Spitalele și sanatoriile Spiridoniei s-au 

iniţiat şi s-au dezvoltat sub oblădu- 
irea Bisericii, iar darurile celor avuţi: 
negustori, boieri și domnitori, au fost 
donate pe seama Bisericii, pentru 
pomenirea întru veșnicie a familiilor 
donatorilor și în scopuri de binefa- 
cere și caritate creştină. 

Patriarhul a mai arătat și rolul Bise- 

ricii, pe care l-a avut în noul context 
politico-religios când toate averile şi 
așezămintele ei, în întregime, au tre- 
cut la Stat. Chiar dacă acest rol s-a 
diminuat considerabil, Biserica n-a 
încetat să se implice in problema 
sănătăţii poporului și a sprijinit acţi- 
unea publică de prevenire a bolilor, 
făcând operă de medicină în dome- 
niul profilactic, și a iniţiat viitorul per- 
sonal clerical în acţiuni sanitare de 
prim ajutor. 
Stema Patriarhiei Române Este evidentă înțelepciunea dove- 
dită de către Patriarhul Justinian, 
atunci când a inființat cursurile practice de Medicină Generală cu aplicaţiuni la activitatea pastorală a viitorilor 
preoţi, la Institutul teologic din București, subliniind importanţa misiunii pastorale pe care clerul trebuie să o 
practice, alături de împărtășirea cu Sfintele Taine. Când aceasta va fi necesară, atunci să-i adauge: sfaturi de igienă 
cu posibilităţi imediate de aplicare, ușoare medicamentaţii pentru înlăturarea febrei, semnalarea gravităţii bolii, 
necesitatea unei internări sau operaţi, cu alte cuvinte, un întreg arsenal de măsuri, care cer pricepere și informaţii 
de specialitate, și pe care nu le poţi stăpâni fără studii adecvate 18. 

Însă odată cu implementarea regimului comunist, activitatea social-filantropică a Bisericii a fost constrânsă, din 
păcate, să se reducă la minim. Totuşi patriarhul acelor timpuri de restrişte, Justinian, în ciuda tuturor opreliştilor 
(urmând exemplul Sfântului Apostol Pavel, ...tuturor toate m-am făcut...| Cor.9, 22), fiind pus într-un nou context 
social-ideologic-cultural, a dovedit o înaltă competenţă în îndrumarea, organizarea și restructurarea vieţii biseri- 
cești, păstrând nealterată demnitatea Bisericii Ortodoxe printr-o nouă legislaţie compatibilă cu noile schimbări, 
reușind o reformă atât în mentalitatea clerului cât și a conducerii sociale, creând resurse şi mijloace necesare pentru 
activităţile sociale ale Bisericii, menţionate în lucrarea amplă de 12 volume, numită Apostolat Social. 

Metoda sa misionară, pur apostolică, reușește (făcând o paralelă cu Biserica Rusă), ca pierderile umane, spirituale 
și materiale (dărâmarea de biserici), să fie minime, păstrând vie în conștiința poporului și a clerului român, iubirea 
lui Dumnezeu pentru om și pentru creaţia Sa. 

În acest context, Patriarhul Justinian Marina (în ciuda fostului regim totalitar comunist), proaspăt instalat la 
conducerea statului român, răvășit de al II-lea război mondial și de seceta din 1946, a reușit cu o măiestrie de veri- 
tabil ambasador al lui Hristos, împreună cu ierarhii, clerul și monahii, să păstorească, și să reorganizeze Biserica 
Ortodoxă Română, în vederea păstrării cultului liturgic și pe cât posibil a patrimoniului. 

Chiar dacă unii, mai lipsiţi de tact diplomatic și politic, l-au acuzat în trecut, pe Preafericitul Justinian, de tră- 
dare a intereselor Bisericii, și chiar de „sergianism",!* actualmente, sunt mult mai multe opinii ce susţin activitatea 
meritorie depusă. 

Ajutat de harul Sfântului Duh, a evitat, pe cât a fost posibil, pierderi masive atât în rândul slujitorilor cât și a 
bisericilor, demonstrând astfel prin realizările sale, că nu i se cuvine titulatura batjocoritoare de „Patriarhul roșu; 
ci mai de grabă de Patriarhul de catifea, dovedind adevărate virtuţi împărătești, arătând încă odată că „ Biserica 
Ortodoxă este o Biserică a milei și iubirii de oameni”?. 


18 Vezi cuvântarea rostită la deschiderea cursurilor Institutului Teologic Universitar din Bucureşti la 8 octombrie 1956, din 
volumul V, p.176-177 

19Aceptarea și justificarea Bisericii Ortodoxe Rusă a coabitării cu statul comunist; Olivier Gillet, Religie și naționalism o 
Ideologie B.O.R. sub regim comunist, traducere de Mariana Petrişor, Ed. Campania, București, 2001 

20Andrei Scrima, Simple reflecţii despre comunism, în: Ortodoxie şi încercarea comunismului, vol.îngrijit de Vlad Alexandrescu, 
Ed. Humanitas, București, 2008 

PREZENTARE DE CARTE 


MONOGRAFIŞTII SATELOR BĂNĂȚENE 


Dr. FLORIN-CORNELIU POPOVICI 


Într-o epocă a globalizării şi a regionalizării, a pierderii reperelor identitare și a dispariţiei frontierelor de stat, 
cuvinte precum „acasă, „origini”, „vatră strămoșească”, „părinţi”, „sat, „glie” par să-și fi pierdut întru totul sensul, 
semnificaţia și autenticitatea. Și totuși, în faţa acestui tăvălug nivelator, există oameni care îşi caută, mai abitir ca 
oricând, IDENTITATEA, concept cu geometrie variabilă, identitatea fiind, după cum se știe, una multiplă: identitate 
individuală, indentitate colectivă, identitate culturală, identitate etnică, identitate religioasă etc. 

Dr. loan Traia, istoric, muzeograf și cercetător la Muzeul Satului din Timișoara, autor de monografii, de studii 
și de articole ample, în cea mai recentă carte a domniei sale, Monografiștii satelor bănăţene (Timișoara, Editura 
Eurostampa, 2017, 239 pp.), face un apel identitar, un apel la memorie și deopotrivă la conștiința individuală și 
colectivă a semenilor săi întru neuitarea unui topos istoric și cultural de prim rang: Banatul. Prin punere laolaltă 
a informaţiei, loan Traia, om cu vocaţie integratoare, coagulantă, creionează 79 de medalioane de monografiști 
care fac un adevărat cult pentru Banat, imortalizându-l în paginile lucrărilor lor, nelăsînd ca informaţii preţioase, 
documente originale și mărturii despre specificul locului să se piardă: „Ideea de bază pe care vreau să o demonstrez 
în acest volum este aceea că există oameni iubitori de oameni, oameni iubitori de ţară și neam, care pun tot ce 
au mai bun în ceea ce fac, însufleţesc cuvintele, trăiesc autentic și la mare intensitate evenimente și fapte, lăsând 
cititorilor un mesaj optimist, înţelepţit de armonia unui crez, indiferent de vremurile în care trăiesc, bune sau rele. 

În concluzie, dacă în această scurtă prezentare a volumului de faţă, dedicat monografiştilor bănăţeni, de subiec- 
tul căruia mă simt legat organic, am reușit să conturez, cât de cât, marile resurse de sensibilizare, căldură și acribie 
ale sufletului autorilor, înveșmântat în tiparele scrisului, înseamnă că demersul meu a reușit să descrie, desigur 
modest, însemnătatea și frumuseţea acestei lucrări și mai ales să-i aducă mai aproape pe acești minunaţi oameni” 

Cei adunaţi între paginile cărţii lui loan Traia duc mai departe Povestea, sunt purtători și iubitori de Poveste. 
Buni români, sensibili la valorile naţionale, oameni cu însușiri (în înţeles musilian), colecționari de veșnicie și de 
destine-identităţi, ei sunt fii ai satului românesc autentic, faţă de care au de îndeplinit o datorie sacră și deopotrivă 
de onoare. Monografiștii bănăţeni portretizaţi de loan Traia și ordonaţi alfabetic ţin la și de Banat, trăiesc în, prin 
şi pentru satele sau comunele din care își trag rădăcinile, pe care se străduiesc să le salveze de la uitare și neanti- 
zare. Cu siguranţă, Axis-ul Mundi, drumul spre Centrul propriei lor fiinţe trece prin satul natal al fiecăruia, fapt care 
justifică afinităţile elective pentru ruralul bănăţean. 

Cum arată satul românesc de azi? Într-o continuă și accelerată stare de degradare, de depopulare şi de destră- 
mare a identităţii. Monografiștii satelor bănăţene sunt îndrăgostiţii de logos, de „lore” (înţelepciunea populară), 
de folclor, de etnografie, de istorie, de oameni, de plai. Monografiile pe care ei le scriu (act profund responsabil, ce 
implică efort intelectual, pasiune de cercetător și de scormonitor prin arhive, resurse materiale, dar și timp) sunt 
cărţi cu oameni și despre oameni, de unde şi altruismul autorilor care ţin enorm la zestrea culturală, la moștenirea 
culturală din străbuni, la conservarea tradiţiei. Cei 79 (majoritatea cu o activitate publicistică bogată şi cu un cuv. 
impresionant) sunt oameni ai locurilor, oameni implicaţi, integri, dedicați, pasionaţi și responsabili, care își iau în 
serios rolul de legatari testamentari simbolici și care intuiesc potenţialul cultural, folcloric, istoric, social, turistic și 
etnografic al satelor pe care încearcă să le prindă și să le cuprindă în lucrările lor monografice de referinţă. Autorii 
de monografii, cu profesii și preocupări din cele mai diverse, adună moștenirea, dar şi lasă moștenire. 

Prin intermediul celor 79, dar și al său personal, în calitate de experimentat monografist bănăţean, loan Traia 
ne oferă modelul comunitar de urmat, ne redă pe noi nouă înșine, ceea ce este, trebuie să o recunoaștem, un gest 
pedagogic şi paideic prin excelenţă. Încercarea de cuprindere între paginile unei cărţi dedicate Banatului istoric a 
monografiştilor care s-au ocupat și se ocupă de conservarea și de popularizarea acestui spaţiu cultural vast extrem 
de bogat este un act de restitutio in integrum. 

Monografiştii portretizaţi de loan Traia, oameni care depun mărturie despre continuitatea și perenitatea poporu- 
lui român pe meleagurile bănăţene, au ceva din alura desţelenitorilor de conștiințe, a dascălilor luminaţi. Compendiul 
monografiștilor bănăţeni, o lucrare de sinteză necesară, ilustrare a unităţii în diversitate, un valoros instrument de 
lucru, e echivalentă cu un atestat de mândrie personală, colectivă, locală și regională. 

Iubire sfântă ce curge 
din inima lui Hristos 


Tunurile întunecate 

Ce acoperă pământul 

Cu necredinţă 

Sunt observate de pronia divină 
Și sunt luminate împărătește 
De o iubire sfântă 

Ce curge 

Din inima lui Hristos, 

Să aducă alinare 

Şi nădejde în inimile umilite. 
Ajută-ne, Fiul lui Dumnezeu, 
Şi cheamă-ne 

Întru slăvirea Ta! 


PETRU JICHICI 


Un dar neprețuit 


Azi, un dar nepreţuit, 

De la Domnul am primit 

Un semn dând că ne răsfață 
Un dar ne-o trimis, pe viaţă. 


Să ne-aducă bucurie, 
Norocul casei să fie, 

Dar ne-o dat care să crească 
Fericirea s-o sporească. 


Ne-o umplut Domnul de har, 
Și ne-o dat un nou vlăstar, 
Din străvechea rădăcină 
Ne-o mai dat azi o tulpină. 


Clipă binecuvântată, 

Un boboc ne-ai dat de fată, 
Ne-ai dăruit fericire 

Din prea marea Ta iubire. 

Din marea ta bunătate 

Viţa ne-ai dus dus mai departe 
Când vieţii-ai aprins făclia 
Ne-ai dăruit bucuria. 


FLORICA IACOB 


16 


Maică a dorurilor 
mele 


Oh, Preasfântă Maică a dorurilor mele, 
Te chem în rugăciunea ce urcă domol spre cer 
Tu îmi vezi de-a pururi cu ochii-ți printre stele 
Murmurul din buze ce zilnic ţi-l aştern. 


În faţa măreției de Stăpână a sufletului meu, 
Ce tânjește precum un copil firav, nerăbdător 
Ce îl privește drept Tată bun pe Dumnezeu, 
Și chiar și fară aripi îmi doresc ades să zbor. 


Să las în urmă păcatul ce parcă-mi stă întipărit în fire, 
Să plâng la gândul că iertarea-ţi imi aduce mângâiere 
Că tu Măicuţă bună verși stropi din nemărginita ta 


iubire, 


Dându-mi bucurie și pace şi putere. 


Mai ocrotit sub brâul tău împărătesc, 

Când lumea îmi părea străină și deșartă 

În Biserica ta îmi doream pe veci să locuiesc, 
Deși răul de acest gând încerca să mă despartă. 


În inima-mi măruntă te caut şi te găsesc, 

Când lacrimile precum un râu se revarsă cu putere 
Atunci conștiința imi strigă că nu mai rătăcesc, 
Oh, Preasfântă Maică a dorurilor mele. 


Preot CONSTANTIN MILIN 

ACTUALITATEA BISERICEASCĂ 


inalte catedralei mitropolitane 


Mii de credincioși din toate părţile 
ţării au venit în capitala Banatului, încă 
din seara zilei de 14 septembrie, pen- 
tru a se ruga și a aduce prinos de cin- 
stire Sfântului lerarh Iosif cel Nou de 
la Partoş. 

Programul slujbelor dedicate cin- 
stirii ocrotitorului spiritual al Banatu- 
lui a debutat cu slujba Vecerniei unită 
cu Litia, oficiată, în prezenţa Întâi- 
stătătorului Mitropoliei Banatului, 
Înaltpreasfinţitului Părinte loan şi a 
Preasfinţitului Părinte Inochentie, Epi- 
scop de Burundi și Rwanda (Patriarhia 

Alexandriei), de Preasfinţitul Părinte 
Paisie Lugojanul, Episcop-vicar al Arhiepiscopiei Timișoarei, înconjurat de un sobor de preoți și diaconi, format 
din consilieri de la Centrul eparhial, protopopi, precum și slujitori de la mănăstirile și parohiile eparhiei. Răspun- 
surile liturgice au fost date antifonic de către Corul bizantin „Sfântul lerarh Nicolae”, al Facultăţii de Litere, Istorie și 
Teologie din Timișoare și Grupul psaltic „Sfântul loan Damaschin” din Arad. 

După slujba Vecerniei, Înaltpreasfinţitul Părinte loan a rostit un cuvânt de învățătură despre răspândirea credinţei 
ortodoxe în primele secole ale creștinismului, dar și despre oamenii bineplăcuţi lui Dumnezeu, care au mărturisit, 
într-un context ostil, credinţa în Dumnezeul-inomenit. În continuare, Mitropolitul Banatului i-a binecuvântat pe 
toţi cei care au venit să se roage Sfântului lerarh Iosif, conștientizându-i de faptul că au un permanent mijlocitor 
către Dumnezeu. 

Conform unei frumoase tradiţii, după otpustul slujbei de seară, a avut loc pe străzile Timișoarei procesiunea cu 
sfintele moaște ale ocrotitorului Banatului, la care au luat parte mii de credincioși cu lumânări în mână, monahi, 
monahii și o mulţime de tineri de la ASCOR și de la parohiile din Timișoara, implicați în activitățile de cateheză. 
Procesiunea s-a desfășurat pe traseul Catedrală —- Podul Traian - Splaiul Tudor Vladimirescu - Podul Mihai Viteazul 
- Catedrală. După procesiune, racla cu sfintele moaște a fost deschisă și așezată pe soleea din faţa Sfântului Altar. 
Programul liturgic a continuat la Catedrala din Timișoara pe întreg parcursul nopţii, cu slujba Utreniei, culminând 
la ora 24:00 cu oficierea Sfintei și Dumnezeieștii Liturghii. 

În ziua sărbătorii Sfântului Mitropolit losif, mii de credincioși au venit la cel de-al doilea hram al Catedralei Mitro- 
politane din orașul de pe Bega, pentru a par- 4 Se 20 3 
ticipa la Sfânta Liturghie arhierească, oficiată N 1 
de Înaltpreasfinţitul Părinte loan, Arhiepi- E 
scopul Timişoarei și Mitropolitul Banatului, 
alături de Preasfinţitul Părinte Inochentie, 
Episcopul de Burundi și Rwanda (Patriarhia 
Alexandriei), Preasfinţitul Părinte Nikanor, 
Episcopul sârb de Banat (Patriarhia Serbiei), 
Preasfinţitul Părinte Siluan, Episcopul româ- 
nilor ortodocși din Ungaria, Preasfinţitul 
Părinte Paisie Lugojanul, Episcop-vicar al 
Arhiepiscopiei Timișoarei, și Preasfinţitul 
Părinte Emilian Crișanul, Episcop-vicar al 
Arhiepiscopiei Aradului. De asemenea, din 
soborul slujitor au mai făcut parte clerici de la Centrul eparhial, BIGIBRIOBI. strareți și foi Bai de i mănăstirile 
din cuprinsul Arhiepiscopiei Timișoarei. Răspunsurile liturgice au fost date de Corul bizantin „Sfântul ierarh Nico- 
lae” al Facultăţii de Litere, Istorie şi Teologie din Timișoara. Alături de numărul mare de credincioși, la sărbătoarea 
Banatului, au participat oficialități locale și judeţene, dar și reprezentanţi ai mediului academic și universitar din 
Timişoara. 

Înaltpreasfinţitul Părinte 
loan, Mitropolitul Banatului, și 
Preasfinţitul Părinte Paisie Lugo- 
janul, Episcop-vicar al Arhiepi- 
scopiei Timișoarei, împreună cu 
clericii din Administraţia Cen- 
| trului eparhial și de la Catedrala 
mitropolitană din Timișoara au 
oficiat joi 28 septembrie, la cripta 
ierarhilor de la subsolul Catedra- 
lei mitropolitane, locul de veșnică 
“1 odihnă a întâistătătorilor Mitro- 
m poliei Banatului, slujba de pome- 
nire la împlinirea a trei ani de la 
trecerea la cele veșnice a Mitropo- 
| litului Nicolae Corneanu. La slujba 
î $ parastasului pentru vrednicul de 
pomenire Mitropolit Nicolae Cor- 
neanu au luat parte numeroși 
îs credincioşi timişoreni, apropiaţi 
ai fostului mitropolit, oameni de cultură, academicieni, profesori, monahi și monahii. La final, Părintele Mitropolit 
loan a elogiat personalitatea ierarhului bănăţean Nicolae Corneanu în ultimele sale clipe de viaţă.,În urmă cu trei 
ani, când inima acestuia încă mai bătea, ultimele sale clipe ale vieţii erau de maximă rugăciune, având în centrul 
lor cuvântul <<iertare>>. În acele clipe, sufletul Înaltpreasfinţiei Sale privea spre poarta cerului. Fie ca rugăciunile 
acestea să se împletească cu rugăciunile făcute de Părintele Mitropolit atunci, iar noi, cei de astăzi, să-i păstrăm 
vie amintirea!” 


Luni, 11 septembrie, Școala Gimnazială,Sfântul Antim Ivireanul” și Grădiniţa,„Troiţa” din Timişoara și-au deschis 
porţile pentru copiii și elevii săi. La eveniment a fost prezent Preasfinţitul Părinte Paisie Lugojanul, Episcop-vicar 
al Arhiepiscopiei Timișoarei, care a oficiat slujba de Te-Deum, alăuri de un sobor de preoți și diaconi de la Centrul 
eparhial și de la școală. După oficierea serviciului religios a urmat intonarea Imnului de Stat al României de către 
elevii și profesorii școlii. Apoi au urmat luările de cuvânt din partea prof. Adela Panait, directorul Şcolii „Sfântul 
Antim Ivireanul”, prof. Daniela Buzatu, inspector pentru disciplina religie, care a dat citire mesajului de început de 
an al prof. Aura Danielescu, inspectorul general pe judeţul Timiș și alţi invitaţi. 


În Duminica de după Înălţarea Sfintei 
Cruci, 17 septembrie, Înaltpreasfinţitul 
Părinte loan, Arhiepiscopul Timişoarei și 
Mitropolitul Banatului, a săvârşit Sfânta 
şi Dumnezeiasca Liturghie în biserica cu 
hramul „Naşterea Maicii Domnului” a Paro- 
hiei Timișoara-losefin, împreună cu un 
3 sobor de preoți și diaconi. Din sobor au 

, făcut parte părintele paroh lonel Popescu, 
părintele protopop loan Bude, Protopopi- 
atul Timișoara |, părintele protopop Mircea 
Szilagyi, Protopopiatul Timișoara |! și preoții 
“ slujitori ai parohiei. Răspunsurile liturgice 
au fost date de Corul „Doina Banatului” al 
3 parohiei, condus de prof. Nicolae Șincari. La 
slujbă a participat și comunitatea confraţilor 

timişoreni cu deficienţe de auz și vorbire, aparținătoare parohiei și singura din Vestul țării, căreia i s-a transpus 
Sfânta Liturghie prin mimică, gesticulaţie și dactileme, de părintele Eugen Bendariu. 

După otpustul Dumnezeieștii Liturghii, Mitropolitul Banatului a rostit un cuvânt de învățătură, explicând textul 
evanghelic duminical. „Hristos ne cheamă să luăm crucea, nu crucea Lui, ci crucea noastră. Crucea Lui a fost unică 
și nu mai poate fi purtată de cineva. Crucea pe care trebuie să o purtăm nu este o pedeapsă, ci o cruce spre mân- 
tuire. Numai lepădându-ne de grijile noastre lumește, putem face loc pe umărul nostru crucii mântuirii noastre. 
Prin urmare, nu oricum și oricine poate purta crucea Evangheliei lui Hristos, ci doar cel ce se leapădă de sine și-L 
urmează pe Hristos. Lepădarea de sine nu înseamnă depersonalizarea noastră sau anularea personalității noastre. 
Umblarea pe urmele lui Hristos înseamnă împlinirea Evangheliei Lui. Cel ce împlineşte cuvintele Evangheliei Sale, 
acela Îl urmează pe Hristos”, a spus Părintele Mitropolit loan. 

În continuare, în parcul din incinta bisericii, a avut loc un moment de rugăciune, la finalul căruia a fost dezvelit 
bustul pictorului Anastase Demian, cel care a pictat o parte din locașul de cult. Cu acest prilej, poetul, prozatorul 
şi eseistul Eugen Dorcescu a rostit o alocuţiune, intitulată „Un panteon estetico-agapaic”, în care a descris această 
opera sculpturală a maestrului Aurel Gheorghe Ardeleanu, un renumit sculptor timișean. 


Evenimente bisericești la sfânta mănăstire a Partoşului 

Zeci de credincioși bănăţeni au 
purces sâmbătă, 9 septembrie, în 
preajma sărbătorii Sfântului lerarh 
losif cel Nou de la Partoș, într-un 
pelerinaj pedestru, pe urmele Sfân- 
tului losif, Mitropolitul Timișoarei, ca 
expresie a evlaviei față de ocrotito- 
rul spiritual al Banatului, dar și ca 
expresie a comuniunii interperso- 
nale, în duh de rugăciune. Mănăs- 
tirea Timișeni-Șag, punctul de ple- 
care al pelerinajului, a fost animată, 
încă din zorii dimineţii, de prezența 
numărului mare de credincioși care, 
după un moment de rugăciune, au pornit, în acordurile imnurilor religioase, spre Mănăstirea Partoș, locul în care 
Sfântul losif s-a retras, petrecând ultimii trei ani din viaţă. Acest pelerinaj, cu un profund rol latreutic și, totodată, 
anamnetic, reiterează, în nod simbolic, drumul pe care l-a parcurs Sfântul Mitropolit Iosif în 1653, din cetatea 
Timișoarei până la Mănăstirea Partoșului. După parcurgerea distanței de aproximativ 50 de km, la amurgul zilei, 
cei peste 100 de pelerini au fost întâmpinați, la intrarea în localitatea Partoș, de către credincioșii parohiei, în frunte 
cu părintele Simeon Stana, exarhul mănăstirilor din Arhiepiscopia Timişoarei, și părintele stareţ Varlaam Almăjanu, 
care a adus spre mângâierea și întărirea pelerinilor un fragment din moaștele Sfântului Iosif. De aici, mulțimea 
pelerinilor și credincioșilor au mers, cântând troparul sfântului, până în biserica mare a mănăstirii, unde s-au înălțat 
rugăciuni de mulţumire către Tronul Preasfintei Treimi, pentru râvna și deosebita osteneală a pelerinilor. 

Mănăstirea Partoșului, veche vatră monahală a Ţării Banatului, şi-a serbat hramul de peste an, prilejuit de sărbă- 
torile "Înălţarea Sfintei Cruci” şi "Sfântul losif cel Nou”, respectiv în zilele de 14 şi 15 septembrie. Rânduielile sfinte 
au debutat în seara zilei de marţi, 13 septembrie, când, cu începere de la orele 17:00, a fost săvârșită, la altarul de 
vară din incinta mănăstirii, în faţa unei mari mulţimi de credincioși, Taina Sfântului Maslu de către un sobor de 
preoți condus de părintele protopop de Deta, loan Prisăcean. 

În continuarea acestui moment, în biserica mare a fost oficiată slujba Vecerniei Mari pentru praznicul Înălţării 
Sfintei Cruci de către părintele arhimandrit Simeon Stana, exarhul mănăstirilor din Arhiepiscopia Timișoarei, părintele 
consilier cultural Zaharia Pereș, părintele Marius Florescu de la Centrul eparhial, părintele protopop de Deta, loan 
Prisăcean și alţi părinţi slujitori, apropiaţi ai mănăstirii. Toţi oaspeţii, slujitorii şi credincioșii a luat parte mai apoi la 
agapa oferită cu bucurie de obștea mănăstirii atât la Sala Christiana a Centrului Social, cât și în cadrul incintei, în 
spaţii amenajate prin bunăvoința Staţiei de Pompieri Deta. 

Cu începere de la orele 22:00, s-a oficiat apoi până la ceasuri târzii privegherea de noapte încununată de săvârșirea 
Sfintei Liturghii. Răspunsurile au fost date de grupul psaltic „Sfântul lerarh Nicolae” al Facultăţii de Teologie din 
Timişoara. În zorii zilei de 14 Septembrie, după slujba de sfințire a apei și citirea Acatistului Sfintei Cruci a fost oficiată 
în biserica mare a mănăstirii Sfânta Liturghie a praznicului de către un frumos sobor din care au făcut parte părin- 

tele exarh Simeon Stana și părintele arhidiacon loan Radu, secretar 
eparhial, în prezenţa Înaltpreasfinţitului Părinte loan, Mitropolitul 
Banatului. Înaltpreasfinţia sa a vorbit credincioşilor despre istoria 
şi semnificaţia praznicului Înălţării Sfintei Cruci îndemnându-i pe 
toţi credincioșii să-și poarte împreună cu Hristos propriile cruci cu 
curaj şi încredere până la porțile raiului. 
Ziua de pomenire a Sfântului lerarh Iosif cel Nou, 15 septembrie, 
a fost așteptată de viețuitorii Mănăstirii Partoș și de credincioșii 
apropiaţi ei cu multă emoție și nerăbdare și a adus în inimile tuturor 
belșug de binecuvântare şi bucurie. În seara zilei de 14 Septem- 
brie s-a oficiat în prezența unui mare număr de credincioși în bise- 
rica mare, vecernia cu litia Sfântului losif cel Nou, urmată de utrenia 
și procesiunea cu icoana sfântului împrejurul celor două biserici. 
Mulţi credincioşi au zăbovit până târziu în noapte, rugându-se la 
mormântul Sfântului lerarh Iosif. În însăşi ziua praznicului Sfântului 
lerarh losif cel Nou de la Partoş - 15 septembrie - Sfânta Litur- 
ghie s-a săvârşit de către mai mulţi clerici sub protia P.Cuv. Părinte 
stareţ Varlaam Almăjanu. Cuvântul de învățătură a fost rostit de PC. 
Părinte Marius Florescu de la Centrul eparhial. A urmat tradiționala 
procesiune cu moaștele Sfântului lerarh existente în mănăstire. 
Sărbătoarea a fost înfrumuseţată de prezenţa unei mulțimi de 
credincioși care a participat la împlinirea celor sfinte îmbrăcaţi 
fiind în frumosul port popular. Programul zilei a fost încununat de 
procesiunea cu icoana și racla cu părticele din moaștele sfântului 
care se păstrează în Mănăstirea Partoş. Pe străzile satului și în jurul 
Stexz. bisericilor, în sunetul clopotelor și acompaniaţi de cânturile Fan- 
farei Afinaei din Tiiilisoaiă, Dion la acest eveniment, toți cei prezenţi și-au manifestat bucuria participării la 
praznicul de peste an al sfântului ocrotitor al Banatului. Menţionăm că la impresionanta procesiune au luat parte 
şi reprezentanţi ai pompierilor din cadrul Inspectoratului pentru Situaţii de Urgenţă „Banat“ al județului Timiş și ai 
Staţiei de Pompieri Deta. 


Chiriarhul eparhiei, în mijlocul celor afectaţi de furtună 

Partea de vest a ţării şi, 
mai ales, județul Timiș s-au 
aflat duminică 17 septem- 
brie sub atenţionare de cod 
portocaliu de vijelii și vânt 
puternic, cu rafale ce au 
atins pe alocuri 108 Km/h. 
Furtuna extremă, aseme- 
nea unui ciclon, după car- 
acteristicile de formare, 
a afectat Catedrala mit- 
ropolitană din Timișoara, 
precum și 35 de biserici şi 
zeci de case parohiale din 
Arhiepiscopia Timişoarei. 

Imediat după încetarea 
furtunii, Înaltpreasfinţitul 
Părinte loan, Mitropol- 
itul Banatului, s-a depla- 
sat în parohiile afectate, 
în vederea identificării 
pagubelor care au surve- 

nit, mobilizând preoţii să organizeze grupe de credincioși, care au intervenit imediat pentru remedierea efectelor 
furtunii, întorcându-se la Centrul eparhial la miezul nopţii. De asemenea, Chiriarhul Banatului a ţinut legătura 
permanentă cu Inspectoratul General pentru Situaţii de Urgenţă Timiș să intervină, cât mai rapid posibil, pentru 
salvarea celor aflați în dificultate, dar şi pentru găsirea urgentă a soluţiilor de remediere a bisericilor afectate. 

Totodată, Înaltpreasfinţia Sa a dat dispoziţie tuturor preoţilor din eparhie să sprijine, pe cât posibil, pe cei care 
au avut decese în familiile lor, oferindu-se locuri de veci gratuite și scutirea de orice contribuţie financiară, pe 
de-o parte, iar, pe de altă parte, să se acorde și în continuare ajutoare financiare sau materiale celor care au trecut 
prin această încercare.Tot la îndemnul Părintelui Mitropolit loan, la Catedrala mitropolitană și la celelalte biserici 
şi mănăstiri, se vor oficia slujbe de pomenire pentru toţi cei care şi-au pierdut viața în urma acestei calamităţi 
naturale, dar și slujbe pentru însănătoșirea grabnică a răniților. Actualmente, peste 40 de oameni din Timişoara 
şi Judeţul Timiș, printre care şi copii, cu diferite leziuni de diverse grade, sunt internaţi în spitale, având nevoie de 
îngrijiri medicale specializate. 


XXX 


La propunerea Preafericitului 
Părinte Patriarh Daniel, Permanenţa 
Consiliului Naţional Bisericesc de 
miercuri, 20 septembrie 2017, a 
aprobat acordarea sumei de 80.000 
lei ca ajutor financiar pentru Arhi- 
episcopia Timişoarei și a sumei de 
30.000 lei ca ajutor financiar pentru 
Arhiepiscopia Aradului, în vederea 
refacerii bisericilor afectate de feno- 
menele meteorologice severe care 
au avut loc în Mitropolia Banatului, % 
duminică, 17 septembrie 2017. sa 

În urma furtunii de duminică, 4 
17 septembrie 2017, au fost 
avariate 40 de biserici, paraclise şi 
capele bisericeşti în Arhiepiscopia 
Timişoarei şi 12 biserici în Arhiepi- 
scopia Aradului (Biroul de Presă al 
Patriarhiei Române). 


Tineri din Arhiepiscopia Timişoarei, la Întâlnirea Internaţională a Tinerilor Ortodocși 

Capitala Moldovei, lași, a 
fost la începutul lunii septem- 
brie gazdă a Întâlnirii Interna- 
ţionale a Tinerilor Ortodocși. 
Peste 6000 de tineri din toată 
lumea au căutat libertatea la 
acest important eveniment al 
ortodoxiei, ce a ajuns deja la a 
patra ediţie. Cu binecuvânta- 
rea Înaltpreasfinţitului Părinte 
loan, Arhiepiscopul Timișoarei 
și Mitropolitul Banatului, la 
această întâlnire au participat 
şi 52 de tineri din Arhiepisco- 
pia Timișoarei, tineri activi în 
viaţa bisericească a parohiilor 
din care provin. Deschiderea 
oficială a avut loc în prima zi 
a noului an bisericesc, 1 sep- 

tembrie, cu slujba de Te-Deum oficiată de Preasfinţitul Părinte Episcop-vicar Damaschin Dorneanul, după care a 
fost intonat imnul de stat și au fost prezentate delegaţiile participante la acest eveniment. Tot în această seară, 
participanţii au primit binecuvântarea și cuvântul de învăţătură al Preafericitului Părinte Patriarh Daniel şi al Înalt- 
preasfinţitului Părinte Mitropolit Teofan. 

Ziua de sâmbătă a debutat cu Sfânta Liturghie, urmată de deplasarea spre liceele și facultăţile gazde ale sesiu- 
nilor de dezbatere. Căutând libertatea în municipiul celor șapte coline, tinerii au discutat, în cadrul acestor ateliere, 
temele propuse de organizatori, încercând să înţeleagă ce este adevărul, cum putem să îl descoperim și cum putem 
fi cu adevărat liberi. Printre alte probleme dezbătute s-au numărat și întrebările adresate de către organizatori, 
spre exemplu: "Suntem pregătiţi să fim cu adevărat liberi?” sau “Ce este adevărul?” 

După sesiunile de dezbateri, conferinţa părintelui profesor Constantin Necula a fost punctul de interes maxim 
al zilei pentru tinerii căutători de libertate. Părintele Necula a subliniat în această conferinţă importanţa pe care 
o are tânărul creștin în Biserică și în societate. Hristos este dătătorul libertăţii adevărate, El este bucuria veritabilă 
după care tânjim și doar alături de El putem fi în Lumină. 

Sfânta Liturghie de Duminică 3 septembrie a fost săvârșită de către un sobor de ierarhi, preoţi și diaconi din 
toată lumea. Tinerii Bisericii Ortodoxe Române s-au rugat împreună cu tineri de pe continentul european dar și 
din Malawi, Uganda, Israel și alte ţări din Asia sau Africa. Tot în timpul acestei Sfinte Slujbe, participanţii la ITO au 
asistat la un moment solemn, Înaltpreasfinţitului Părinte Teofan a săvârșit, pe scena amenajată lângă Catedrala 
Mitropolitană, Sfânta Taină a Hirotoniei întru preot a unui diacon. 

Căutătorii de libertate au participat apoi la activităţile organizate în Parcul Expoziţiei și în Grădina Botanica, 
bucurându-se de muzica populară interpretată de tineri din Arhiepiscopia Iașilor la Festivalul Bucuriei, sau de con- 
certul de muzică folk din grădina botanică si Târgul Mesterilor Populari, unde au putut admira creaţii ale iconarilor, 
sculptorilor sau ale altor bresle meșteșugărești. 

Marșul Tinereţii, o procesiune menită să trezească conștiința naţională și să promoveze adevăratele valori 
creștine, s-a desfășurat pe traseul Parcul Copou - Biblioteca “Mihai Eminescu”- Bulevardul Independenţei - Mănăs- 
tirea Golia - Biserica “Sfântul Nicolae” Domnesc - Bulevardul Ștefan cel Mare - Catedrala Mitropolitană, unde 
a fost săvârşită rugăciunea de seară, după care a urmat, în faţa Palatului Culturii, concertul orchestrei Lăutarii, 
al Maestrului Nicolae Botgros, al interpretului de muzică populară lon Paladi și al cunoscutei formaţii Holograf. 
La încheierea evenimentului, IPS Teofan a adresat mesajul de încheiere participanţilor, iar flacăra ITO a fost predată 
delegaţiei venite din Sibiu, oraş ce va găzdui ediţia de anul viitor a Întâlnirii Internaţionale a Tinerilor Ortodocși. 


În sprijinul copiilor nevoiaşi, la parohia Timişoara Plopi 

La începutul anului 
nou bisericesc, în Paro- 
hia Timișoara-Plopi din 
Protopopiatul Timișo- 
ara ||, a avut loc o acţi- - 
une de sprijin, pentru 
un număr de 80 de 
copii cu posibilități 
material reduse de la 
Școala Generală nr. 4 
şi Școala Gimnazială 
Rudolf Walther situate 
pe raza parohiei. Eve- 
nimentul a debutat 
cu slujba de Te Deum 
în biserica cu hramul 
„Sfinţii Apostoli Petru 
și Pavel” a parohiei, iar | 
apoi părintele paroh A . 
Zaharia Pereş a împărţit elevilor câte un i ahiazăai şi rechizite îs asi necesare oc il de studiu în noul an 
şcolar. Acţiunea s-a realizat cu ajutorul a 40 de tineri de la două companii IT din Timișoara, care au continuat o 
tradiţie mai veche de a fi alături de copiii nevoiași la început de an școlar. Alături de ei au mai s-au implicat și alți 
oameni de suflet din parohie. 

a AZ ai aia 7 af e ppt MAP OS OR În ziua de 13 septembrie, la 
-- —— —— | Centrul eparhial din Timişoara s-a 
desfăşura examenul de licenţă, 
sesiunea a doua și depunerea 
jurământului pentru studenții 
teologi de la Facultatea de Litere, 
Istorie şi Teologie, promoţia 
2013-2017. 

Examenul de licență s-a 
desfășurat în prezența cadre- 
lor didactice de la Facultatea 
de Teologie din Timişoara sub 
președinția Preasfinţitului Părinte 
Paisie Lugojanul, Episcop-vicaral 
Arhiepiscopiei Timișoarei. După 
ce au fost susținute lucrările de 
licenţă, în paraclisul mitropolitan cu hramul „Învierea Domnului”, pr. Marius Florescu a oficiat slujba de Te Deum, 
apoi cei cinci absolvenţi au depus jurământul de credinţă. 

Jurământul depus de absolvenţi reflectă atașamentul lor faţă de valorile creştine promovate de Biserica Orto- 
doxă; este o formă de responsabilizare, ce ţine de demnitatea preoțească, de mesajul evanghelic, de cel patristic 
şi de învățătura de credinţă a Bisericii. 


În debutul toamnei şi începutului de PIE 
an nou bisericesc, comunitatea creștin- tă 
ortodoxă a parohiei Birda, protopopia- Mă 
tul Deta şi-a serbat hramul. Momentul | FA 
de cinstire și bucurie îl reprezintă praz- Ș 
nicul „Nașterii Maicii Domnului”, hramul 
bisericii ortodoxe din localitate. | 

În ajunul sărbătorii a fost oficiată 
slujba privegherii compusă din Vecer- BE 
nia unită cu Litia și Utrenia. Au slujit cu 
acest prilej: P. C. Părinte Călin Negrea 
de la parohia Gătaia, P. C. Părinte Mar- 
cel Moclinda de la parohia Șipet, P. C. 
Părinte Tiberiu Gherasim de la parohia 
Ferendia, iar răspunsurile liturgice au 
fost date de P. C. Părinte Valentin Buga- 
riu, parohul locului. 

Vineri, 8 septembrie a fost săvârșită 
slujba Acatistului Naşterii Maicii Domnului urmată de Sfânta Liturghie. La momentul potrivit mai mulţi copii s-au 
împărtășit cu Trupul și Sângele Domnului. La priceasnă a fost susținut de către părintele Valentin Bugariu un 
cuvânt de învăţătură care scos în evidenţă însemnătatea zilei: sărbătoarea religioasă, evenimentul Naşterii Maicii 
Domnului și hramul bisericii. Cele trei popasuri duhovnicești au fost reunite în tematica Anului Comemorativ 
închinat Patriarhului Justinian şi apărătorilor Ortodoxiei din Patriarhia Română. Ca exemplu concret al iertării și 
mijlocirii Maicii Domnului în viaţa omului au fost expuse 3 momente din viața Mitropolitului Bartolomeu Anania, 
teolog și literat deopotrivă. După otpustul Sf. Liturghii au fost împlinite sfințirea mică a apei și binecuvântarea și 
frângerea colacului hramului. La acest moment, au fost pomeniţi preoții şi credincioșii trecuţi la Domnul, care au 
slujit bisericii ortodoxe. 

Nașii din anul acesta au fost Maria și Zacheu Cureu din parohie, care după împărţirea darurilor hramului: părți 
din colac şi prăjituri, şi-au sfinţit casa, ca semn al binecuvântării lui Dumnezeu. 

Cu binecuvântarea Înaltpreasfin- 
ţitului Părinte loan, Arhiepiscopul 
i Timişoarei și Mitropolitul Banatului, 
la Parohia Timişoara-Viile Fabric s-a 
desfășurat în luna septembrie a treia 
Sallfie a Taberei de creaţie „Icoana 
mea”, Acest proiect inclus pe agenda 
culturală 2017 a Consiliului Judeţean 
Timiș, finanțată prin Centrul de Cultură 
şi Artă Timiş, se adresează tuturor ele- 
 vilordin parohie, cuprinși în proiectul 
catehetic „Hristos împărtășit copiilor”, 
atașați de lucrarea Bisericii. Peste 40 de 
copii participă la această tabără, lec- 
== ţiile de pictură desfășurându-se sub 
coordonarea diaconului Florin Băran 
de la Parohia Timişoara-Viile Fabric, 
a studentei loana Alexandra Coman 
î-ă de la Facultatea de Arte și Design, şi 
a studentului Dan Georgevici de la Facultatea de Litere, Istorie și Teologie din Timișoara. Prin această tabără se 
urmărește implicarea elevilor în mai multe activităţi: atelier de creaţie - icoane pe sticlă, expoziţie de icoane pe 
sticlă, activităţi recreative, dialoguri pe teme religioase și de interes specific vârstei, precum și o excursie de o zi. 


a 


Luni, 11 septembrie a avut loc deschi- x 


Cu acest prilej la Școala Primară din loca- ! 
litatea Sângeorge au fost prezenţi elevii 
claselor I-III, preșcolarii de la Grădiniţa din b 
localitate, profesori și părinţi. Evenimentul 
a debutat cu oficierea slujbei Te-Deumului 
urmat de cuvântul de bun venit adresat 
de doamna educatoare Ştefania Cercega. 
Cu începere de la orele 9% a fost deschis | 
anul școlar şi la Școala Gimnazială din 
Birda. După săvârșirea slujbei de Te-Deum, 
a vorbit, în numele comunităţii locale, 
domnul Marius Stoian, primarul comunei 
Birda. În cuvinte potrivite, acesta a expus 
contribuţia Consiliului Local și al Primăriei 
localităţii la edificarea unei noi școli desti- 
nată claselor I-IV. Clădirea a fost înzestrată 
cu săli de clasă, sală de sport, cancelarie, 
grupuri sanitare la standarde europene. În finalul discursului, vorbitorul a pus accentul şi pe rezultatele bune și 
foarte bune care sunt așteptate de la elevi în acest an școlar. Doamna prof. Sorina Oniţa, directoarea Școlii Gim- 
naziale din Birda a mulțumit Consiliului Local și Primăriei pentru această frumoasă şi modernă clădire. Temeluirea 
lăcașului școlar a fost urmată de dotarea acestuia cu materiale didactice moderne, care să fie reazem procesului 
educativ la Birda. De asemenea, s-au adus mulțumiri firmei Smithfield România care prin programul „Din nou la 
școală”a dăruit rechizite. Aceleași gânduri de gratitudine s-au îndreptat către Parohia Ortodoxă Birda care a oferit: 
rechizite, instrumente de scris și desenat elevilor proveniţi din familii cu resurse materiale reduse. La sfârșitul primei 
părţi s-a făcut inaugurarea școlii, cu pâine și sare, tăierea panglicii tricolore și elevi îmbrăcaţi în costum naţional. 
Copiii și părinţii au făcut apoi cunoștință cu aceste realizări gospodărești. Alături de părinți au mai fost prezenţi 
reprezentanți ai Primăriei, postului de Poliţie și Parohiei Birda. 

Rechizite pentru elevii din Birda și Sângeorge 

La debutul anului școlar, Înaltpreasfinţitul Mitropolit loan printr-un apel intitulat „Binecuvântare prin fapte” 
a îndemnat clerul, monahii și credincioșii la ajutor dat copiilor aflaţi în dificultate spunând: „, Biserica nu poate 
rămâne pasivă, mai ales că de-a lungul istoriei, rolul ei în viaţa școlii a fost esenţial. Așadar, fără a aduce în atenţie 
și alte aspecte legate de procesul instructiv-educativ, inclusiv cele privitoare la predarea Religiei, este de datoria 
noastră, a slujitorilor Bisericii, să venim în ajutorul părinţilor nevoiași din eparhia noastră, pentru ca niciun copil să 
nu fie privat de acest drept fundamental al studiului în condiţii decente, simțindu-se inferior colegilor săi de clasă”. 

Urmând acestui îndemn și în parohia Birda și filia Sângeorge s-au achiziţionat: rechizite pentru elevii din cla- 
sele I-VIII de la Școala Gimnazială din Birda și Școala Primară din Sângeorge. Au fost realizate pachete cu rechizite 
(caiete, instrumente de scris, penare, seturi de culori de apă, creioane, seturi de pensule) pentru 25 de elevi din 
care 15 din Birda și 10 din Sângeorge. Costurile acestor rechizite au fost acoperite din fondurile proprii ale parohiei. 

Activitatea filantropică de acum se înscrie în proiectul de parteneriat dintre Școală și Biserică prin care se deru- 
lează în cursul unui an școlar: activităţi catehetice, educaţionale, culturale și filantropice. Toate aceste activități au 
fost concepute pentru un termen mai lung și au ca ţintă finală evitarea abandonului şcolar. 

La nivel de parohie a fost implementat proiectul „Alege Școala” în cadrul căruia au fost organizate concursuri 
cu premii, s-au distribuit ghiozdane, trei copii au participat la o tabără de o săptămână la Mănăstirea Caraiman, iar 
Parohia Birda a organizat în parteneriat cu Primăria din localitate un pelerinaj de o zi la mănăstiri din zona Detei. 


Salvatorii lugojeni au sărbătorit Ziua Pompierilor într-un cadru festiv 

Pompierii Detasamentului Lugoj au sărbătorit miercuri, 13 septembrie „Ziua Pompierilor”, eveniment care a 
marcat împlinirea a 169 de ani de la luptele duse pe Dealul Spirii, când Compania de Pompieri București sub 
comanda Căpitanului Pavel Zăgănescu s-a angajat în lupta cu otomanii, care, de douăzeci de ori mai numeroși, 
au pătruns în oraş prin bariera Dealul Spirii. În cursul luptei inegale, dar eroice, ostașii formaţiunii de pompieri 
bucureșteni, au asaltat artileria dușmană. A căzut în această eroică bătălie mai mult de jumătate din efectivul 
companiei de pompieri. 

Recunoașterea faptului că 13 septembrie 1848 este unul dintre cele mai semnificative momente din tradiţiile de 
luptă ale armei pompierilor, afost unanimă, indiferent de epocile istorice și regimurile politice prin care a trecut ţara. 

Drept urmare, ziua de 13 septembrie a fost sărbătorită dintotdeauna, ca fiind Ziua Pompierilor din România 
însă, a fost oficializată prin legea nr.121/1996 privind organizarea și funcţionarea Corpului Pompierilor Militari, 
dar și prin H.G.R. nr. 1490/2004 privind aprobarea Regulamentului de organizare și funcţionare a Inspectoratului 
General pentru Situaţii de Urgenţă. 

Pe lângă comenduirea Detașamentului de Pompieri Lugoj, la acest moment festiv desfășurat în Parcul „George 
Enescu”au participat și reprezentanţi ai ISU Timiș, primarul Francisc Boldea și viceprimarul Cristian Galescu, coman- 
dantul Garnizoanei Lugoj, Col. lon Teca, ai Poliţiei locale, părinţi, copii și preșcolari însoțiți de doamnele educatoare. 

Dupa intonarea imnului naţional a fost ojiciată e) slujbă due lei de către sl de garnizoană Emanuel Gafiţa 

1 , S 2 ” şi părintele Traian Birăescu, 
urmată de discursurile gaz- 
delor şi ale oficialităților. 
Manifestarea a continuat 
ji cu prezentarea tehnicii din 
dotarea Detașamentului de 
Pompieri Lugoj. Atmosfera 
s-a însuflețit odată ce copiii 
de la grădinițele din munici- 
piu au luat cu asalt autospe- 
cialele pompierilor. În egală 
măsură, fetiţele si băieţii și-au 
dorit să ajungă la volan pen- 
- trua se fotografia, mulţi din- 
tre micuţi manifestându-și 
dorinţa de a deveni pompi- 
eri, atunci când vor fi mari 
(preot al Garnizoanei Lugoj, 
Emanuel Gafița). 

Semnal. Revista „„Arhanghelul” nr. 3 (23)/ 2017 


Arhanghelu 


A apărut numărul 23 din cel de-al VI-lea anal 
revistei de cultură și religie rurală „Arhanghelul” 
din parohia Birda. 

„Editorialul” acestui număr „Pictorul Filip 
Matei și biserica din Birda” (p. 1; 6) încearcă să 
popularizeze viața și activitatea pictorului Filip 
Matei (1853-1940), cel care în urmă cu 92 de 
ani a înveşmântat cu pictură iconostasul, bolta 
şi pereții laterali ai bisericii din localitate. Picto- 
rul născut în comuna Igriș din Banat a copilărit 
la Murava unde prin grija învățătorului Gheor- 
ghe Popovici a deprins taina picturii în atelierul 
Popovicilor din Oraviţa. Aici a fost ucenic și calfă 
lucrând cu pictorul academic Nicolae Popescu 
din Zorlențu Mare. Ajuns conducător de atelier a 
reușit să insufle dragostea pentru arta picturală 
mai multor tineri între care îi amintim pe loan 
Zaicu și Tata Oancea la Vasiova. 

În întreaga sa activitate, pictorul Matei a 
lucrat în 60 de biserici, icoane pentru iconos- 
tas, pictură murală, icoane prăznicare şi lucrări 
de auritură a mobilierului. Numai în zona pro- 
topopiatului Deta de astăzi a lucrat în 6 biserici: 
Voiteg (1910), Ghilad (1913), Birda (1925), Gătaia 
(1926), $emlacu Mare (1936) și Percosova. 

Amintirea realizărilor lui Filip Matei a fost 
scoasă la lumină anul acesta când la nivelul 
Patriarhiei Române este omagiat Anul Pictori- 
lor bisericeşti. 

Autorul acestui editorial sublinează faptul 
că: „Din cele mai vechi timpuri ale Creştinătății, 


ră și religie rurc 


Editorial: 


de Asociaţia „„Arl 2017, an VI, nr. 3 (23) 


Pictorul Filip Matei şi biserica de la Birda 


Potrivit hotărârii Patriarhiei Române Anul 
2017 a fost proclamat drept An Omagial al sfintelor 
icoane, iconarilor şi pictorilor bisericeşti. Pentru a 
ilustra mai bine acest deziderat la nivelul Parohiei 
Birda şi al filiei Singeorge au fost realizate mai 
multe activități care să marcheze acest popas 
omagial: un cerc de pictură şi o expoziție de icoane 
în Duminica Ortodoxiei, un 
calendar  creştin-ortodox de 
buzunar cu icoane din biserica 
din  Birda, un volum din 
„Colecţia Arhanghelul” închinat 
unui pictor: Pictorul Filip Matei. 
Întregiri biografice şi artistice, 
Editura Tiparniţa, Arad, 2017, 95 
p.. şi un material power-point 
închinat aceleiași personalități 
pentru necesități catehetice. 

Din cele mai vechi 
timpuri ale Creștinătății, 
comunitatea împlinea cuvântul, 
se împărtășea cu Sfintele Taine şi 
cinstea Sfintele Icoane. Această 
Treime reprezenta aşadar 
abecedarul credinței creştine. 

Pentru a introduce pe 
creştini în semnificația cinstirii 
icoanelor s-au susținut cuvinte de 
învățătură sub forma unor predici 
sau cateheze care să inițieze pe 
cei care se împărtăşesc din comunitatea parohială de 
trecutul pictural al bisericii „Nașterea Maicii 
Domnului din Birda”. 

Pictorul Filip Matei (1853-1940) a lucrat în 
1925 în biserica din Birda unde a executat lucrări de 
pictură murală, împodobind cu scene bolta bisericii, 
pereţii laterali și iconostasul. Anul acesta deci, se 
împlinesc 95 de ani de pictură bisericească la Birda. 
Născut la Igriș la 5/17 Martie, a copilărit la Murava 


fiind apropiat de învățătorul Gheorghe Popovici din 
localitate. Prin intermediul dascălului său a ajuns 
ucenic în atelierul Popovicilor din Oraviţa de unde a 
deprins arta picturii religioase. In acest atelier l-a 
cunoscut pe pictorul academic Nicolae Popescu din 
Zorlențu Mare, devenindu-i ucenic. Împreună au 
pictat bisericile din Seleuş (1869-1872) şi Pesac 
(877. A fost şi pictor 
secundar alături de Mihail 
Velceleamu la bisericile din 
Ramna (1779). 

Odată cu trecerea la cele 
veşnice a lui Mihai Popovici, 
atăl său adoptiv şi prin 
căsătoria cu Emilia Diaconovici 
şi-a mutat atelierul în Bocşa 
Română, apoi la Vasiova. Aici 
a reușit să întemeieze un atelier 
- şcoală în care s-au inițiat între 
alții: loan Zaicu şi Tata Oancea. 
De departe cel mai valoros elev 
a lui Filip Matei a fost loan 
Zaicu, ucenic al maestrului în 
trei biserici: Comloşu Mare 
(1891), Ciclova Montană 
(1892) şi Ciuchici (1893). 

loan Zaicu a preluat de 
la  dacălul său  „erminia” 
picturii. Cu prilejul pictării 
bisericii din Uzdin (1908) 
acesta imprimă aici 7 compoziții: „Dumnezeu 
Savaot şi cei 4 evangheliști”, „lisus hrăneşte 
poporul cu 5 pâini şi 2 peşti”, „Vindecarea orbului”, 
„„Furtuna pe mare”, „Pescuitul miraculos”, „Bunul 
Samarinean”, „Sfântul loan Botezătorul”. 


Pr. Valentin Bugariu 
(Continuare în p. 6). 

comunitatea împlinea cuvântul, se împărtășea cu Sf. Taine și cinstea Sf. Icoane. Această Treime reprezenta aşadar 
abecedarul credinţei creștine” (p. 1). 

Tot în acest număral revistei „Arhanghelul”, credincioșii ortodocși din Birda și Sângeorge au fost vestiți de trecerea 
în veșnicie a prof.lon Murariu (1937-2017). Cunoscut și apreciat profesor și scriitor, publicist și conducător al gazetei 
girocene: „Lumina satului” pe care a reușit să o creeze şi apoi să otreacă an de an cu o apariţie neîntreruptă timp de 
17 ani. A fost apreciat în urbea natală, în Timișoara și în întreg Banatul pentru creaţia scriitoricească. Opera profeso- 
rului lon Murariu cuprinde abordări lexicografice, culturale, jurnalistice, artistice, istorie şi critică literară, producţii 
originale: poezie și proză apreciate la vremea apariţiei acestora: „lon Murariu dovedește o surprinzătoare știință a 
construcţiei prozei scurte, o piatră de încercare pentru orice prozator. El lasă impresia că narează pur și simplu, fără 
intenţie, evenimente la care a fost martor, din copilărie mai .]...[ales, momente care i-au marcat existenţa”. (p. 2). 

A fost mereu apropiat de revista „Arhanghelul” din Birda, de biserica parohială unde a expus istorii recente din 
cultura Banatului, unde a şi fost lansat volumul: Martor în Revoluţie. Lasă în comunitatea creştin-ortodoxă regretul 
de a nu-i mai putea asculta glasul modelat de emoția revederii cu iubitorii de frumos literar şi artistic. În numele 
acestei biserici, părintele Valentin Bugariu conchide: „Ne rămân în drumul vieţii realizările remarcabile ale unui 
suflet căruia îi putem zice în glas de rugăciune două stihuri dintr-o poezie care — dealtfel- îi și aparţine (Cântec de 
întoarcere): Numai nu-ntârzia prea mult /Şi adu şi-aici primăvara”. 

Tot din acest număr de toamnă mai amintim și celelalte rubrici permanente: „Restituiri” cu studiul „In hono- 
rem Magistri G. |. Tohăneanu” de Mirela loana Borchin (profesorul Tohăneanu a fost și mentorul prof. lon Murariu), 
„Cateheza”: „Datinile sărbătorilor pascale” şi „Documentar”-ul închinat „Tiparul(ui) și cărţii bisericești la români” 
de preoţii Iliia Pavlovici-Pătruţ şi Valentin Bugariu și „Cronica parohială”. 

Revista „Arhanghelul” poate fi citită pe site-ul: http://www.banaterra.eu/biblioteca/sites/default/files/arhan- 
ghelul nr. 3 2017.pdf. 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


1 septembrie 
- primeşte pe tinerii Liza Maria Bugărin 
pa şi Cristian Dumitru Covercă de la A.S.C.O.R. 
PS | Timişoara 
| ) 3 septembrie 
- participă la Sfânta Liturghie la cate- 
drala mitropolitană şi rostește cuvânt de 
învăţătură 
4 septembrie 
- primește pe PC. Părinte Nicolae Morar 
de la Facultatea de Teologie din Timișoara, 
' pe PC. Părinte Cristian Feraru de la para- 
clisul mitropolitan, pe P.Cuv. Părinte stareţ 
Varlaam Almăjanu de la mănăstirea Partoș, 
pe domnul gen. Nicolae Slev, comandan- 
' tul Jandarmeriei judeţului Timiş, pe PC. 
Părinte Viorel Cinca de la parohia Hezeriș, 
pe domnul Constantin Jichiţa și pe PC. 
Părinte Ovidiu Foale de la Topolovăţu 
Mare și pe domnul gazetar Vasile Todi din 
Timişoara 
5 septembrie 
- primește pe domnul Nicolae Atudo- 
roaie, însoţit de soție și pe domnul ing. 
Mircea Miloia din Timişoara 
6 septembrie 
- primeşte pe doamnele Livia și Alina 
lancu din Timişoara, pe teologul Florin 
Colareza, împreună cu soţia, pe PC. Părinte 
Dorin Ștefănuţ de la Seceani, pe studenta 
! în Teologie Oana Onufrei, împreună cu 
= viitorul soţ, lon Dragomir, pe PC. Părinte 
pr <a Teofil Bradea, pe PC. Părinte col. Radu 
|] BogdandinTimişoara,pePC.Părinte Con- 
“ stantin Morar din Târgu Jiu, pe cântăreţul 
bisericesc Florin Lăzărescu de la parohia 
Timișoara Fabric Vest și pe PC. Părinte Gheorghe Moșşneguţ de la parohia Timişoara Blaşcovici 
7 septembrie 
- primește pe doamna prof. Alina Florei de la liceul C.D. Loga din Timișoara, pe P.C. Părinte Cristian Laichici de la 
parohia Şanoviţa, pe domnul loan Roșca din aceeași parohie, pe PCuv. Părinte stareț Matei Buliga de la mănăstirea 
Dobrești, pe domnul maior Sorin Homeag din Timișoara și pe PC. Părinte Marcel Vlaicu de la parohia Timișoara Cetate 
8 septembrie 
- participă la Sfânta Liturghie la catedrala mitropolitană și rostește cuvânt de învățătură 
9-13 septembrie 
- participă la un congres pentru pace, organizat de comunitatea San Egidio, în Germania 
14 septembrie 
- participă la Sfânta Liturghie la mănăstirea Partoș şi rostește cuvânt de învățătură 

- participă la vecernia mare de la catedrala mitropolitană și la procesiunea cu moaștele Sfântului losif cel Nou 
de la Partoş. Rosteşte cuvânt de învăţătură 

15 septembrie 

- săvârşeşte Sfânta Liturghie în sobor de arhierei din trei Biserici Ortodoxe Surori, la catedrala mitropolitană şi 
rosteşte cuvânt de învăţătură 

17 septembrie 

- săvârşeşte Sfânta Liturghie la biserica parohiei Timişoara Iosefin, rostește cuvânt de învăţătură și participă la 
manifestările organizate în curtea bisericii 

18 septembrie 

- primeşte pe doamna Viorica Bălteanu din Timişoara, pe P.C. Părinte conf. Nicolae Morar de la Facultatea de 
Teologie, însoțit de domnul prorector Mădălin Bunoiu și pe domnul Paul Petrică, împreună cu mama ambasado- 
rului român din Marea Britanie 

- efectuează vizite la parohiile afectate de furtună 

19 septembrie 

- primește pe P.C. Părinte Sorin Galeriu de la parohia Vucova, pe domnul primar loan Bohancan de la BebaVeche, 
pe domnul prof. Sorin Mușuroi de la Universitatea Politehnica din Timișoara și pe P.C. Părinte Mihai Blaj, consilier 
economic la Centrul eparhial Arad 

- efectuează vizite la parohiile afectate de furtună 

20 septembrie 

- primeşte pe PC. Părinte loan Jura de la parohia Calea Martirilor, însoțit de cântărețul bisericesc Caius Stoicoi 

- efectuează vizite la parohiile afectate de furtună 

21 septembrie 

- primește pe domnul pictor bisericesc Virgil Morar de la lași și pe P.C. Părinte protopop Bujor Păcurar de la Făget 

- efectuează vizite la parohiile afectate de furtună 

22 septembrie 

- primește pe PC. Părinte Irinel Dinu de la parohia Văliug și pe P.C. Părinte Doru Melinescu de la parohia Bocșa, 
ambele din Episcopia Caransebeșului 

- efectuează vizite la parohiile afectate de furtună 

23 septembrie 

- efectuează vizite la parohiile afectate de furtună 

24 septembrie 

- participă la Sfânta Liturghie la bisericile din parohiile Ghilad și Toager, protopopiatul Deta, ambele afectate 
de furtună. Rostește cuvânt de mângâiere credincioșilor prezenţi 

25 septembrie 

- primește pe P.C. Părinte lonel Csindor din Eparhia Buzăului și Vrancei, pe P.C. Părinte protopop loan Bude, pe 
PC. Părinte Caius Andrașoni, de la parohia Ghiroda, însoţit de membri ai Consiliului parohial, pe PC. Părinte Cosmin 
Chiroiu de la parohia losifalău și pe PC. Părinţi Cosmin Panţuru și Daniel Alic de la parohia Timișoara Fabric 

26 septembrie 

- primeşte pe PC. Părinte Voinea ljeconi de la parohia Timişoara Zona Soarelui Sud, și pe credincioşii Marian şi 
Leontina Deac, Rodica Vaideș şi Maria Pop de la Miercurea Ciuc 

- efectuează vizite la parohiile afectate de furtună 

27 septembrie 

- primeşte pe P.C. Părinte Ciprian Costică de la parohia Bocșa, jud. Caraş-Severin, pe P.C. Părinte lonică Gâţă de 
la parohia Moşniţa Nouă, și pe doamna inspector de Religie, Daniela Buzatu 

28 septembrie 

- primește pe P.C. Părinte Emanuel Popescu de la parohia Macedonia 

- prezidează şedinţa Permanenţei Consiliului Eparhial 

- slujește împreună cu Preasfinţitul Episcop-vicar Paisie Lugojanul la parastasul de trei ani de la trecerea în 
veșnicie a Părintelui Mitropolit Nicolae Corneanu și rostește cuvânt de cinstire 

29 septembrie 

- primește pe PC. Părinte Dorin Jurji de la parohia Traian Vuia, pe C. Diacon lonuţ Mura, împreună cu soţia, pe 
domnul ing. Octavian Luca din Timişoara și pe domnul Cornel Bogdan din Michigan - S.U.A. 

